বলিউডের পাঁচ তারকা-অভিনেত্রীর একই বদ-অভ্যাস! | AmaderBrahmanbaria.Com – আমাদের ব্রাহ্মণবাড়িয়া\nবলিউডের পাঁচ তারকা-অভিনেত্রীর একই বদ-অভ্যাস!\nআর দশজন সাধারণ মানুষের মতো বলিউডের অনেক তারকাই ধূমপানে আসক্ত। তাঁদের কেউ কেউ নিজ চেষ্টায় এই আসক্তি থেকে বের হতে পারলেও, এখনও ধূমপানের মরণজালে আটকে আছেন নামীদামি বেশ কয়েকজন তারকা। এমনকি ধূমপানে আসক্ত বলিউডের অভিনেত্রীদের সংখ্যাটাও নেহাতই কম নয়। সম্প্রতি এমন পাঁচজন অভিনেত্রীর হাঁড়ির খবর জানিয়েছে ওয়ান ইন্ডিয়া। মজার বিষয় হল, এই পাঁচজনের মধ্যে তিনজনই বাঙালি বংশোদ্ভূত বলিউডের অভিনেত্রী।\nধূমপান ছাড়ার চেষ্টা করে যাচ্ছেন সুস্মিতা সেন\nবাঙালি বংশোদ্ভূত বলিউডের অভিনেত্রী ও সাবেক বিশ্বসুন্দরী সুস্মিতা সেন ‘আই অ্যাম সি: মিস ইউনিভার্স ইন্ডিয়া’ প্রোজেক্টসহ বিভিন্ন জনহিতকর কাজের সঙ্গে সম্পৃক্ত হয়ে বিভিন্ন মহলের প্রশংসা কুড়ালেও ধূমপানে আসক্তির কারণে অত্যন্ত সমালোচিত হয়েছেন। এই বদ-অভ্যাসের কারণে অনেক কটুকাটব্য শুনতে হয় ৩৮ বছর বয়সী এ তারকা অভিনেত্রীকে। বহুবার জনসমক্ষে ধূমপান করতে দেখা গেছে তাঁকে। অবশ্য সুস্মিতা দাবি করেছেন, ধূমপান ছাড়ার জন্য প্রাণপণ চেষ্টা করে যাচ্ছেন তিনি। দ্রুত তাঁর এই চেষ্টা সফল হবে, এমনটাই প্রত্যাশা সবার।\nদিনে কয়েক প্যাকেট সিগারেট লাগে রানী মুখার্জির\nবাঙালি বংশোদ্ভূত বলিউডের আরেক তারকা অভিনেত্রী রানী মুখার্জি তাঁর অনবদ্য অভিনয় নৈপুণ্য উপহার দিয়ে জয় করে নিয়েছেন অগণিত ভক্ত ও দর্শকের হূদয়। কিন্তু ধূমপানের বদ-অভ্যাস ত্যাগ করতে ব্যর্থ হওয়ায় হরহামেশাই অনেক তির্যক মন্তব্য হজম করতে হয় তাঁকে। রানীর ধূমপানে আসক্তি নিয়ে সবচেয়ে বেশি আপত্তি তাঁর পরিবারের সদস্যদের। তাঁরা বহুবার রানীকে ধূমপান ছাড়তে বলেছেন। অনেক হইচইও করেছেন। কিন্তু কাজের কাজ কিছুই হয়নি। কারও কথাই আমলে না নিয়ে দিনে কয়েক প্যাকেট সিগারেট সাবাড় করে চলেছেন ৩৬ বছর বয়সী রানী। অন্তত পরিবারের সদস্যদের মুখের দিকে তাকিয়ে হলেও রানী মুখার্জির ধূমপান ছেড়ে দেওয়া উচিত। কবে তাঁর ভেতর এই বোধোদয় হয়, সেটাই এখন দেখার বিষয়।\nপাকা ধূমপায়ী কঙ্কণা সেন শর্মা\nবাংলা ও হিন্দি চলচ্চিত্রের প্রখ্যাত অভিনেত্রী এবং নির্মাতা অপর্ণা সেনের মেয়ে কঙ্কণা সেন শর্মাও অভিনয় জগতের সঙ্গে জড়িয়েছেন। সাবলীল অভিনয়ের কল্যাণে তিনি দর্শকদের কাছে প্রশংসিত হয়েছেন। কিন্তু তাঁর নেতিবাচক দিক হলো তিনি একজন পাকা ধূমপায়ী। প্রচুর ধূমপান করেন তিনি। নিজমুখে তা স্বীকারও করেছেন ৩৪ বছর বয়সী এ তারকা। অভিনেতা ও সাবেক ভিডিও জকি রণবীর শোরেকে ২০১০ সালে বিয়ে করেন কঙ্কণা। পরের বছর সন্তানের মুখ দেখেন এ তারকা দম্পতি। অন্তঃসত্ত্বা অবস্থায় এক সাক্ষাত্কারে কঙ্কণা বলেছিলেন, ‘আমি প্রথম যখন অন্তঃসত্ত্বা হলাম, তখন ধূমপান থেকে দূরে থাকতে হয়েছিল আমাকে। বিষয়টি আমার কাছে সত্যিই অনেক কঠিন ছিল।’\nধূমপান নিষিদ্ধের বিপক্ষে কঙ্গনা রানাউত\nরুপালি পর্দায় বহুবার ধূমপানের দৃশ্যে অভিনয় করতে দেখা গেছে ‘লাইফ ইন এ মেট্রো’ তারকা কঙ্গনা রানাউতকে। বাস্তব জীবনেও তিনি চেইন স্মোকার। একটার পর একটা সিগারেট না খেলে তাঁর চলেই না। তিনি ধূমপানে এতটাই আসক্ত যে, ধূমপান নিষিদ্ধের সরাসরি বিরোধিতাও করেছেন। ধূমপানের পক্ষে নিজের দৃঢ় অবস্থান তুলে ধরে একবার তিনি বলেছিলেন, ‘ধূমপান করা কিংবা না করা নিতান্তই ব্যক্তিগত একটি বিষয়। কখনোই ধূমপান নিষিদ্ধ করা উচিত নয়।’\nবিয়ের আসরেও ধূমপান থেকে দূরে থাকতে পারেননি মনীষা কৈরালা\nনেপালি বংশোদ্ভূত বলিউডের অভিনেত্রী মনীষা কৈরালা। বলিউডে দারুণ সাফল্য পেয়েছেন নেপালের সম্ভ্রান্ত রাজনৈতিক পরিবারের এই মেয়ে। তাঁর ধূমপানের আসক্তির বিষয়টি কম-বেশি অনেকেরই জানা। কিন্তু এই আসক্তির মাত্রা যে কতটা প্রবল ছিল, তা হয়তো সবাই জানেন না। ফেসবুকে ব্যবসায়ী সম্রাট দাহালের সঙ্গে প্রথম পরিচয় হয়েছিল মনীষার। পরিচয় থেকে প্রেম, অতঃপর বিয়ে। ২০১০ সালে নেপালে তাঁদের বিয়ের আনুষ্ঠানিকতা সম্পন্ন হয়। জীবনের এমন গুরুত্বপূর্ণ দিনটিতেও ধূমপান থেকে নিজেকে দূরে রাখতে পারেননি মনীষা। বিয়ের আসরে বিয়ের পোশাক পরেই ধূমপান করতে দেখা গেছে তাঁকে। ভালোবেসে বিয়ে করলেও সম্রাটের সঙ্গে দুই বছরের বেশি সংসার করতে পারেননি মনীষা। ২০১২ সালে তাঁদের বিচ্ছেদ হয়ে যায়। ধূমপানে প্রবলভাবে আসক্ত হলেও খুশির খবর হলো, সম্পূর্ণ নিজ চেষ্টায় এই মরণ নেশা থেকে বের হয়ে এসেছেন ৪৩ বছর বয়সী এ তারকা অভিনেত্রী। ২০১২ সালের শেষের দিকে তাঁর শরীরে বাসা বেঁধেছিল মরণঘাতী ক্যানসার। দৃঢ় মনোবলকে হাতিয়ার করে সঠিক চিকিত্সার মাধ্যমে ক্যানসারকে পরাস্ত করার পর আর সিগারেট স্পর্শ করেননি মনীষা কৈরালা।


আমি কোনো আগন্তুক নই - ৪ - 10 Minute School\nআমি কোনো আগন্তুক নই - ৪\nভিনদেশি পথিক হলো তারা যারা- i. গাঁয়ে চিরদিন থাকে না ii. যাদের অস্তিত্বে জন্মভূমির কিছুই ঠাঁই পায় না iii. যারা হঠাৎ এসে হঠাৎ চলে যায় নিচের কোনটি সঠিক?\nনিশিরাইতের বাঁশবাগানের কতগুলো জোনাকি সাক্ষী?\nনিশিন্দা শব্দের অর্থ কী?\nগ্রামীণ এক ধরনের গাছ\nঅভাবী শ্রেণির প্রতিনিধি\nধু ধু নদীর কিনারের অবস্থান কোথায়?\nজামিলার মা’র ঘরের কোণে\nজোনাকির সাথে সম্পর্ক রয়েছে-\nজন্মভূমির সঙ্গে মানুষের সম্পর্ক কেমন?\nজন্মভূমির সঙ্গে মানুষ কীভাবে সম্পর্কিত?\nজাতীয় সংগীতের মাধ্যমে\nকোনো কিছু নিজ চোখে দেখেছেন এমন কাউকে এক কথায় কী বলা হয়?\nকিসের বিরুদ্ধে আহসান হাবীব বক্তব্য রেখেছেন?\nকবির শরীরে কেমন মাটির সুবাস লেগে রয়েছে?


প্রকাশিত: ০৪:৩৪ পিএম, ২১ ফেব্রুয়ারি ২০২০\nসৃষ্টিকর্তা তাকে বামন বানিয়েছে। তাইতো আট-দশটা স্বাভাবিক শিশুদের মতো নয় সে। আর এতেই যেন যত আপত্তি! দৈহিক আকৃতি নিয়ে হাসি-ঠাট্টায় মেতে ওঠে বন্ধুরা। স্কুলে গেলে তাকে নিয়ে মশকরা করা হয়। এত অল্প বয়সে সমাজের মানুষের হাসি-হাট্টায় আর যেন কুলিয়ে উঠতে পারছে না ৯ বছরের শিশু কুয়াদেন। বেঁচে থাকতে চায় না সে। তাই মায়ের কাছে শিশুটির আবদার, ‘মা, তুমি আমাকে একটা দড়ি এনে দাও। আমি গলায় ফাঁস দিয়ে মরব।’\nএমন হৃদয়বিদারক ঘটনা ঘটেছে অস্ট্রেলিয়ার ব্রিসবনে। ছেলের এই কষ্টের কথা ক্যামেরাবন্দি করে তা ফেসবুকে ছেড়ে দিয়েছেন অসহায় মা। তিনি সকলের সহযোগিতা চেয়েছেন। কুয়াদেনের মা চান, বিদ্রুপের শিকার হয়ে আর কোনো শিশু যেন জীবনের প্রতি আগ্রহ হারিয়ে ফেলে।\nঅসহায় এই অস্ট্রেলিয়ান মায়ের নাম ইয়ারা বেইলিস। বুধবার পীড়াদায়ক এই ভিডিওটি ধারণ করে ফেসবুকে ছেড়ে দেন। ভিডিওতে স্কুল পড়ুয়া শিশুটিকে বলতে শোনা যাচ্ছে, ‘আমাকে একটা দড়ি এনে দাও। আমি নিজেকে শেষ করে দেব।’\nঅত্যন্ত মানবিক আবেদনময়ী ভিডিওটি এ পর্যন্ত ৩০ লাখের বেশি দেখা হয়েছে। ভিডিওতে কুয়াদেনকে আরও বলতে শোনা যায়, ‘আমি শুধু আমার বুকে ছুরি দিয়ে আঘাত করতে চাই...আমি চাই, আমাকে কেউ মেরে ফেলুক।’\nশারীরিক ত্রুপি নিয়ে ঠাট্টা-বিদ্রুপ করা হলে কুয়াদেনের মতো অসহায় শিশুদের জীবনে তা যে কত বড় প্রভাব ফেলে সে বিষয়ে মূলত সবাইকে সচেতন করতেই ভিডিওটি সামাজিক যোগাযোগমাধ্যমে ছেড়ে দিয়েছেন মিসেস বেইলিস।\nভিডিওটি একটি প্রাইভেটকারে ধারণ করা। এতে আরও দেখা যাচ্ছে, শিশুটি সিটে বুক গুঁজে দিয়ে অনবরত কেঁদে যাচ্ছে। তার চোখে-মুখে অসহায়ত্বের ছাপ। আর তার মা কান্নাজড়িত কণ্ঠে শিশুটির ওপর বিদ্রুপের বিরূপ প্রভাব তুলে ধরছেন।\n৬ মিনিটের ভিডিও ক্লিপটিতে মাকে বলতে শোনা যায়, ‘আমি সাধারণত বিষয়টা চেপে থাকি। কারণ এটি ব্যক্তিগত বিষয়। তবে আমি বিষয়টিকে আর চেপে রাখতে পারলাম না। আমি এইমাত্র ছেলেটিকে স্কুল থেকে নিয়ে এলাম। এবং দেখলাম তাকে কীভাবে অপমান করা হচ্ছে। আমি বিষয়টি প্রিন্সিপালকে জানিয়েছি। আমি আসলে সমাজের লোকদের জানাতে চাই, এ রকম সামাজিক পীড়ন আসলে জীবনে কতটা প্রভাব ফেলে। আমার ছেলেকে তো দেখছেনই।’\n‘সুতরাং, দয়া করে আপনাদের শিশুদের এ বিষয়ে শিক্ষা দিন, আপনার পরিবার-পরিজন ও বন্ধু-বান্ধবদের এ বিষয়ে শিক্ষা দিন। কারণ, তাদের মাধ্যমেই একেকজন একেকভাবে আমার ছেলের মতো অপমানের শিকার হবে। এখন আপনারা বুঝতে পারছেন, এসব অবুঝ শিশুরা নিজেদের কেন শেষ করে দিচ্ছে’-বলেন মিসেস বেইলিস।\nকুয়াদেনের মা মিসেস বেইলিস আদিবাসী অধিকার আদায়ের একজন সক্রিয় কর্মী। অস্ট্রেলিয়ার ট্যাবলয়েড পত্রিকা কুরিয়ার মেইলকে জানান, তার ছেলে কুয়াদেন এর আগেও একাধিকবার আত্মহত্যার চেষ্টা করেছে। তিন বছর আগে যখন তার বয়স মাত্র ৬ বছর তখন সে আত্মহত্যার চেষ্টা চালায়। আমি তাকে বুঝিয়েছি দেখ, তুমি যদি একবার চলে যাও, তাহলে কিন্তু চিরকালের জন্য চলে যাবে। আর ফিরে আসতে পারবে না। তারপরও সে এটা করেই যাচ্ছে।\nতিনি আরও জানান, দাদা ও ছোট ভাইয়ের (গর্ভে থেকেই মৃত্যু হয়) মৃত্যুতে সে বেশি ভেঙে পড়েছে। সে বিশ্বাস করে, সে যদি মারা যায়, তাহলে সে স্বর্গে দাদা ও ভাইয়ের সঙ্গে একসঙ্গে থাকতে পারবে।\nভর্তি নেয়নি হাসপাতাল, ১০ মিনিট পর রাস্তায় সন্তান প্রসব\nশাহজালালের মাজারে আজান হবে, নামাজ পড়ুন বাসায়\nস্বজন ছুঁয়ে কাঁদতেও পারে না, কেমন মৃত্যু এ!\nঅর্থনীতি চাঙ্গা করতে নোবেলজয়ী অভিজিৎকে দায়িত্ব দিলেন মমতা\nকরোনা: দুঃস্বপ্ন কেটে আশা দেখছে স্পেন\nমুম্বাইয়ের এক হাসপাতালে করোনা আক্রান্ত তিন ডাক্তার, ২৬ নার্স\nজেরুজালেমে কাফনের কাপড়ের বদলে প্লাস্টিকে মুড়িয়ে দাফন


যেভাবে গণতন্ত্রের মৃত্যু হয় | প্রথম আলো\nরাজনীতিকদের ব্যর্থতার ফলে হয়তো গণতন্ত্রের মৃত্যু ঘটে। কিন্তু তাকে যদি বাঁচাতে হয়, গ্যালারিতে বসে খেলা দেখা নয়, দেশের মানুষকে জামার আস্তিন গুটিয়ে মাঠে নামতে হবে।\nপ্রকাশ: ২৪ ফেব্রুয়ারি ২০২২, ১৩: ৪৩\nচার বছর আগে, ২০১৮ সালে প্রকাশিত হয় স্টিভেন লেভিটস্কি ও ড্যানিয়েল জিবলাটের সাড়াজাগানো বই হাউ ডেমোক্রেসিস ডাই। তখন যুক্তরাষ্ট্রে ডোনাল্ড ট্রাম্প সদ্য প্রেসিডেন্ট নির্বাচিত হয়েছেন। তাঁর বিজয়ে হার্ভার্ড বিশ্ববিদ্যালয়ের এই দুই রাষ্ট্রবিজ্ঞানী এতটাই উদ্বিগ্ন হয়েছিলেন যে তিন শ পাতার এই বই লিখতে বাধ্য হয়েছিলেন। শুধু এই কথা বোঝাতে যে লাতিন আমেরিকা বা আফ্রিকার সেনাশাসিত দেশগুলো নয়, যুক্তরাষ্ট্রের মতো দীর্ঘ প্রতিষ্ঠিত গণতান্ত্রিক দেশেও গণতন্ত্রের মৃত্যু হতে পারে। হতে পারে কেন, প্রতিদিন একটু একটু করে ঠিক সেই পথেই এগোচ্ছে দেশটি।\nএখন, চার বছর পর এ কথা বলা যায় যুক্তরাষ্ট্রে গণতন্ত্রের মৃত্যু না হলেও সে ‘লাইফ সাপোর্টে’ রয়েছে। ডোনাল্ড ট্রাম্প ক্ষমতায় নেই, কিন্তু ঘৃণা ও বিভক্তির যে রাজনীতি তাকে ক্ষমতায় এনেছিল, তা আরও পোক্ত হয়েছে। এই বিভাজন দেশটিকে এক নতুন গৃহযুদ্ধের দ্বারপ্রান্তে এনে দিয়েছে। তবে এ জন্য দায় একজন ডোনাল্ড ট্রাম্পের নয়, রিপাবলিকান পার্টি ও তার নেতৃত্বেরও, যাঁরা নিজেদের ব্যক্তিগত আখেরের কথা ভেবে এই রাজনীতিককে সমর্থন করে যাচ্ছেন। এর ফলে তাঁদের আখের গোছানো সম্ভব হলেও গণতন্ত্রের মৃত্যু ঠেকানো যাবে কি না, তা নিয়ে সন্দেহ রয়েছে।\nদুই রাষ্ট্রবিজ্ঞানী লেভিটস্কি ও জিবলাট স্মরণ করেছেন, একটা সময় ছিল যখন গণতন্ত্রের মৃত্যু বলতে বোঝাত সেনা অভ্যুত্থান বা ক্যু। যেভাবে দেশি-বিদেশি সমর্থনে চিলিতে, পাকিস্তানে বা বাংলাদেশে সেনা সদস্যরা নিয়মতান্ত্রিকভাবে নির্বাচিত সরকারকে হটিয়ে ক্ষমতায় বসেছে। সে নাটকের পুনরাভিনয় এখনো হয়ে চলেছে আফ্রিকার দেশ সুদান, বুরকিনা ফাসো বা মালিতে। দেখা যাচ্ছে রাস্তায় ট্যাংক, রাষ্ট্রপতি ভবনে সেনা অবরোধ, শাসনতন্ত্রের অবলুপ্তি।\nকিন্তু রাস্তায় ট্যাংক না নামলেও গণতন্ত্রের মৃত্যু হয় যখন প্রথামাফিক নির্বাচিত হলেও ক্ষমতার কেন্দ্রে অধিষ্ঠিত ব্যক্তি বা দলের হাতেই নাগরিক অধিকার ভূলুণ্ঠিত হয়, বাক্‌স্বাধীনতা অপহৃত হয়, আইনের শাসন প্রত্যাখ্যাত হয়। এই জাতীয় রাষ্ট্রে কাগজে-কলমে সবই ‘আইনমাফিক’ হয়ে থাকে। যেমন, যথাসময়ে নির্বাচন অনুষ্ঠানের নাটক, যদিও সে নাটকের প্রস্তুতি হিসেবে বিরোধী দলের ওপর নেমে আসে কঠোর বিধিনিষেধ। আজকের রাশিয়া বা নিকারাগুয়ার কথা ভাবুন। আলোচনায় এসেছে, প্রেসিডেন্ট পুতিন তাঁর প্রধান প্রতিদ্বন্দ্বী আলেক্সেই নাভালনিকে প্রথমে বিষ খাইয়ে মারতে চাইলেন! তাতে ব্যর্থ হলে তাঁকে দুর্নীতির অভিযোগে জেলে ঢোকানো হলো। এখন তাঁর বিরুদ্ধে নতুন অভিযোগ তোলা হয়েছে, যা প্রমাণিত হলে (!) নাভালনিকে আগামী ২০ বছর জেলে কাটাতে হবে। নিকারাগুয়ায় প্রেসিডেন্ট দানিয়েল ওর্তেগা নির্বাচনের আগে একজন নয়, তাঁর সব প্রতিদ্বন্দ্বী প্রেসিডেন্ট পদপ্রার্থীকে জেলে ঢুকিয়েছিলেন। স্ত্রীকে ভাইস প্রেসিডেন্ট বানিয়ে গত নভেম্বরে চতুর্থবারের মতো তিনি পুনর্নির্বাচিত হয়েছেন।\nযত অগণতান্ত্রিক বা নিবর্তনমূলক হোক না কেন, এসবই করা হচ্ছে জাতীয় নিরাপত্তার নামে। একই যুক্তিতে বিচারব্যবস্থাকে ইচ্ছেমতো ঢেলে সাজানো হচ্ছে। যেমন পোল্যান্ডে আইন জারি হয়েছে যার অধীনে সরকার চাইলে যেকোনো বিচারককে পদচ্যুত করতে পারেন, যাকে খুশি যেকোনো আদালতে দায়িত্ব দিতে পারেন। হাঙ্গেরিতে প্রধানমন্ত্রী ভিক্তর ওরবান আরও এক ধাপ এগিয়ে এসে করোনাভাইরাস নিয়ন্ত্রণের নামে শাসনতন্ত্র উপেক্ষা করে ব্যক্তিগত ডিক্রির মাধ্যমে দেশ চালানোর অধিকার পেয়েছেন। সাংবাদিকেরা এই ব্যবস্থার নাম দিয়েছে ‘করোনা ক্যু’। বলা বাহুল্য, কাগজে-কলমে এই দেশগুলো সবই গণতান্ত্রিক।\nলেভিটস্কি ও জিবলাটই প্রথম নন যাঁরা গণতন্ত্রের এমন বিপদ সম্বন্ধে আমাদের সাবধান করে দেন। হাউ ডেমোক্রেসিস ডাই গ্রন্থ প্রকাশের প্রায় দুই দশক আগে, ১৯৯৭ সালে ফরেন অ্যাফেয়ার্স পত্রিকায় ভারতীয়-মার্কিন লেখক ও সাংবাদিক ফরিদ জাকারিয়া ‘ইললিবারেল ডেমোক্রেসি’ নামক এক প্রবন্ধে সতর্ক করে দিয়ে বলেছিলেন, নির্বাচনের মাধ্যমে সরকার প্রতিষ্ঠিত হওয়া মানেই তা গণতান্ত্রিক নয়। যেখানে নাগরিক অধিকারের কোনো স্থান নেই, নির্বাচনী ব্যবস্থা ত্রুটিপূর্ণ, সিদ্ধান্ত নেওয়ার প্রক্রিয়ায় নাগরিক অংশগ্রহণের সুযোগ সীমিত, মুক্তচিন্তা ও মতপ্রকাশের অধিকার সংকুচিত, রাজনৈতিক বিরোধিতার ফল রাষ্ট্রীয় নিবর্তন, জাকারিয়া এমন ব্যবস্থার নাম দিয়েছিলেন ইললিবারেল বা অনুদার গণতন্ত্র।\n১৯৯৭ সালে তাঁর সে প্রবন্ধে জাকারিয়া বসনিয়া, আর্জেন্টিনা, কাজাখস্তান—এমনকি বাংলাদেশের কথা বলেছিলেন, কিন্তু যুক্তরাষ্ট্রের কথা তাঁর মাথায় আসেনি। প্রায় ২০ বছর পর, ২০১৬ সালে ডোনাল্ড ট্রাম্প যুক্তরাষ্ট্রের প্রেসিডেন্ট নির্বাচিত হওয়ার পর তিনি নিজের ভুল শুধরে লিখেছিলেন, অনুদার গণতন্ত্র এখন যুক্তরাষ্ট্রেও এসে হাজির।\nযুক্তরাষ্ট্রভিত্তিক গবেষণা সংস্থা ফ্রিডম হাউস মনে করে, হাঙ্গেরি ও পোল্যান্ডের মতো আপাতগণতান্ত্রিক দেশ আসলে একধনের ‘হাইব্রিড বা মিশ্র শাসনব্যবস্থা, যা কিছুটা গণতান্ত্রিক–কিছুটা কর্তৃত্ববাদী। এই মিশ্র শাসনব্যবস্থা রাতারাতি জায়গা করে নেয় না, এর জন্য সময় প্রয়োজন। আরও প্রয়োজন প্রাতিষ্ঠানিক রাজনৈতিক প্রশাসনের ও নাগরিক গোষ্ঠীর একাংশের সমর্থন। অন্য কথায়, গোপনে রাতের অন্ধকারে ট্যাংক নামিয়ে নয়, রীতিমতো নাগরিক সমর্থনেই ঘটে পূর্ণ গণতান্ত্রিক ব্যবস্থার মৃত্যু।\nকীভাবে এই মৃত্যু ঘটে তার দুটি উদাহরণ বিবেচনা করা যাক।\nযুক্তরাষ্ট্র ও ট্রাম্পের শ্বেত শ্রেষ্ঠত্ববাদ\nআমরা জানি, ডোনাল্ড ট্রাম্প গত নির্বাচনের ফলাফল মানেননি, বরং সে ফলাফল পাল্টে দেওয়ার জন্য সম্ভাব্য সব অশাসনতান্ত্রিক পথ, এমনকি সামরিক শক্তি ব্যবহারের কথাও ভেবেছিলেন। কিন্তু তিনি সফল হননি। একান্ত অনুগত হওয়া সত্ত্বেও ভাইস প্রেসিডেন্ট মাইক পেন্স তাঁর কথা শুনে শাসনতন্ত্রের বাইরে গিয়ে নির্বাচনী ফলাফল প্রত্যাখ্যানে কোনো সমর্থন দেননি। সুপ্রিম কোর্ট, যাঁর অধিকাংশ সদস্য তাঁর প্রতি আদর্শগতভাবে অনুগত, তাঁরাও নির্বাচনী ফলাফলে কোনো কারচুপি আছে, ট্রাম্পের এই অভিযোগ কানে তোলেননি। এ কারণে অনেকেই বলেছেন, যুক্তরাষ্ট্রের গণতান্ত্রিক ব্যবস্থা শক্ত, তাতে আঁচড় লাগতে পারে, কিন্তু সে ভেঙে পড়বে না।\nএ কথা কতটা সঠিক, তা নিয়ে সন্দেহ দেখা দিয়েছে। আগামী নির্বাচনের ফলাফল যাতে তাদের অনুকূলে যায় সে জন্য সারা দেশে রিপাবলিকান নেতৃত্ব উঠেপড়ে লেগেছেন। তাঁদের লক্ষ্য, অঙ্গরাজ্য পর্যায়ে অশ্বেতকায় এমন নাগরিকদের ভোটাধিকারের সংকোচন। পাশাপাশি নির্বাচনী সীমানা এমনভাবে ঢেলে সাজানো, যাতে বিরোধী কোনো রাজনীতিক নির্বাচিত না হয়, তা নিশ্চিত করা। তাদের আরেক চেষ্টা, নির্বাচনী ব্যবস্থাপনায় এমন লোকদের নিয়োগ প্রদান যারা শুধু রিপাবলিকান দলীয় তা–ই নয়, ডোনাল্ড ট্রাম্পের ‘মিথ্যা বিজয় দাবির’ পূর্ণ সমর্থক। অঙ্গরাজ্য পর্যায়ে নির্বাচনের ফলাফল প্রত্যায়নের দায়িত্বে থাকেন সে রাজ্যের সেক্রেটারি অব স্টেট। ২০২২ সালের নভেম্বরে যে মধ্যবর্তী নির্বাচন অনুষ্ঠিত হবে, তাতে ‘ব্যাটল গ্রাউন্ড’ নামে পরিচিত প্রায় এক ডজন প্রবল প্রতিদ্বন্দ্বিতাপূর্ণ অঙ্গরাজ্যে এমন লোকের সেক্রেটারি অব স্টেট নির্বাচিত হয়ে আসার সম্ভাবনা রয়েছে, যাঁরা খোলামেলাভাবে ট্রাম্পের আশীর্বাদ নিয়ে নির্বাচিত হওয়ার চেষ্টায় রয়েছেন। দায়িত্ব পেলে তাঁরা নাগরিক ভোটের ফলাফলে তোয়াক্কা না করে নিজের রাজনৈতিক আনুগত্য মেনে নির্বাচন প্রত্যায়িত করবেন, এই ভয় মোটেই অমূলক নয়।\nগত ডিসেম্বরে আটলান্টিক মান্থলি পত্রিকায় এক দীর্ঘ নিবন্ধে মার্কিন সাংবাদিক বার্টন গেলম্যান লিখেছেন, গত বছর ৬ জানুয়ারি ক্যাপিটল হিলে ট্রাম্প সমর্থকদের হামলা ছিল একটি ক্যুর চেষ্টা। তারা ব্যর্থ হলেও আবারও ব্যর্থ হবে, তা ভাবার কোনো কারণ নেই। গেলম্যানের দাবি, পরবর্তী ক্যুর আয়োজন ইতিমধ্যে শুরু হয়ে গেছে। সহিংসতার মাধ্যমে নয়, চক্রান্তের মাধ্যমে এই ক্ষমতা দখল সম্পন্ন হবে। নিজেদের পছন্দমাফিক নির্বাচন ফলাফল অর্জনের জন্য লাখ লাখ ব্যালট বাতিল করা হবে। বিজয়ীর বদলে পরাজিত প্রার্থীকে বিজয়ী ঘোষণা করা হবে। ‘২০২০ সালের নির্বাচন ছিল গণতন্ত্র হত্যার মহড়া, ২০২৪ সালে সে পরিকল্পনা বাস্তবায়িত হবে।’\nভারত ও মোদির ধর্মবিভাজন\nযুক্তরাষ্ট্রে ডোনাল্ড ট্রাম্প ও রিপাবলিকান পার্টির বিভেদাত্মক রাজনীতির কেন্দ্রে রয়েছে বর্ণভিত্তিক বিদ্বেষ। বহিরাগত ও অশ্বেতকায়দের সংখ্যাধিক্যের কারণে দেশের সংখ্যাগুরু শ্বেতকায় মনে করে তাদের ঈশ্বরপ্রদত্ত রাজনৈতিক অধিকার ও অবস্থান হুমকির মুখে। ভারতেও ঠিক সেই একই আওয়াজ তুলেছেন প্রধানমন্ত্রী নরেন্দ্র মোদি ও তাঁর দল। তাদের চোখে সে দেশের মুসলিমমাত্রই বহিরাগত, ভারতের প্রতি তাদের আনুগত্য প্রশ্নবিদ্ধ। অতএব তারা সবাই জাতীয় স্বার্থের প্রতি হুমকি।\nবিরোধী কংগ্রেসের নেতা রাহুল গান্ধী সম্প্রতি মন্তব্য করেছেন, প্রধানমন্ত্রী নরেন্দ্র মোদি ও তার দল ধর্মীয় বিভাজনকে অস্ত্র হিসেবে ব্যবহার করায় সারা দেশে এক হিংসাত্মক পরিস্থিতির সৃষ্টি হয়েছে। এই পরিস্থিতির জন্য তিনি বিশেষভাবে দায়ী করেছেন বিজেপি-সংশ্লিষ্ট ধর্মীয় স্বেচ্ছাসেবক দল আরএসএস ও হিন্দু মহাসভাকে। তামিলনাড়ুতে এক জনসভায় রাহুল গান্ধী বলেন, দুঃখের সঙ্গে বলতে হচ্ছে, আজকের ভারতে গণতন্ত্র মৃত।\nভারতে এই ধর্মীয় বিভাজন কীভাবে গণতন্ত্রের মৃত্যু ত্বরান্বিত করছে, তার দুটি উদাহরণ নেওয়া যাক। সম্প্রতি, হরিদ্বারে এক জনসভায় হিন্দু মহাসভার জ্যেষ্ঠ নেতা পূজা মান্ডে দেশের মুসলিমদের হত্যার আহ্বান জানিয়েছেন। তিনি বলেছেন, ‘যদি আমাদের মধ্যে ১০০ জন হিন্দু ২০ লাখ মুসলিম হত্যায় প্রস্তুত থাকি, তাহলে আমাদেরই জিত হবে।’ সে কথা শুনে টুঁ–শব্দটিও করেননি মোদি। প্রায় একই সময়ে ছত্তিশগড়ের এক গ্রামে বিজেপি সমর্থকদের এক সভায় সবাই শপথ নিয়েছে তারা কেউ মুসলিমদের সঙ্গে ওঠাবসা করবে না, তাদের দোকানে কেনাকাটা করবে না, কোনো মুসলিমের সঙ্গে জমি কেনাবেচা করবে না।\nমহাত্মা গান্ধী ও নেহরুর ভারতে এমন অবস্থা হলো কীভাবে? ভারতীয় বুদ্ধিজীবী ইন্দিরা জয়সিংহ নিউইয়র্কার পত্রিকায় এ জন্য প্রধানমন্ত্রী মোদিকে দায়ী করে মন্তব্য করেছেন, এ অবস্থা বদলাবে যেদিন ট্রাম্পের মতো মোদিও পরাজিত হবেন। তবে আপাতত তেমন সম্ভাবনা নেই। ধর্মীয় বিদ্বেষ এমনভাবে সবার মগজে ঢুকে গেছে যে দেশের অনেকের মনে মুসলিমদের প্রতি ঘৃণা ও প্রতিশোধস্পৃহা জন্মেছে।\nলেভিটস্কি ও জিবলাটের ভাষ্য অনুযায়ী, গণতান্ত্রিক ব্যবস্থার সাফল্যের দুটি পূর্বশর্ত—সহিষ্ণুতা ও বাড়াবাড়ি পরিহার। অন্তর্গতভাবে দুটি শর্তই অভিন্ন। গণতন্ত্র টিকিয়ে রাখতে হলে শুধু প্রতিপক্ষের অধিকারের স্বীকৃতিই যথেষ্ট নয়, সংখ্যাগুরুর রাজনৈতিক ক্ষমতা ব্যবহার করে অন্যের ওপর নিজের সিদ্ধান্ত চাপিয়ে দেওয়া থেকে বিরত থাকাও জরুরি। যখন রাজনৈতিক মেরুকরণ ও বিভক্তি চূড়ান্ত আকার ধারণ করে তখন এই দুই শর্তই উপেক্ষিত হয়।\nট্রাম্প ও মোদি উভয়েই বিভাজন ও ঘৃণাকে রাজনৈতিক হাতিয়ার হিসেবে ব্যবহার করেছেন। এর ফলে গণতন্ত্রের মৃত্যু হবে, তা জেনেই। ফলে তাঁরা সে পথ পরিহার করবেন, এমন আকাশকুসুম ভাবনা অবান্তর। কিন্তু উভয় দেশেই সচল গণতান্ত্রিক শক্তি রয়েছে, যারা নিজেদের মধ্যে বৃহত্তর সংহতি অর্জনের মাধ্যমে কর্তৃত্ববাদী রাজনীতি ও নেতৃত্বের পরাজয় নিশ্চিত করতে পারে। উপরিউক্ত দুই অধ্যাপক গত শতকের তিরিশের দশকে বেলজিয়ামে ফ্যাসিবাদবিরোধী জোটের সাফল্যের উদাহরণ দিয়েছেন, ‘আমি অত দূরে নয়, বাংলাদেশে আশির দশকে ও নব্বইয়ের গোড়ায় সামরিক একনায়কতন্ত্রবিরোধী গণতান্ত্রিক মোর্চার সাফল্যের উদাহরণ দেব। অথবা আজকের চিলির রূপান্তর থেকেও আমরা অনুপ্রেরণা পেতে পারি।’\nরাজনীতিকদের ব্যর্থতার ফলে হয়তো গণতন্ত্রের মৃত্যু ঘটে। কিন্তু তাকে যদি বাঁচাতে হয়, গ্যালারিতে বসে খেলা দেখা নয়, দেশের মানুষকে জামার আস্তিন গুটিয়ে মাঠে নামতে হবে। চিলিকে দেখুন, দেশের মানুষ মাঠে নেমেছে বলেই ৩৫ বছর বয়সের একজন প্রাক্তন ছাত্রনেতা এখন সেখানে পরিবর্তনের পতাকা বহনের দায়িত্ব কাঁধে নিয়েছেন।


দেশে গত ২৪ ঘন্টায় ১২৮৯১ জনের নমুনা পরীক্ষায় শনাক্ত ২৬৪৪! মারা গেছেন ৩৪ জন | Tangail News 24\nদেশে গত ২৪ ঘন্টায় ১২৮৯১ জনের নমুনা পরীক্ষায় শনাক্ত ২৬৪৪! মারা গেছেন ৩৪ জন\nin করোনা ভাইরাস আগস্ট ১৫, ২০২০\nগত ২৪ ঘণ্টায় দেশে করোনাভাইরাসে আক্রান্ত হয়ে আরো ৩৪ জনের মৃত্যু হয়েছে। এ নিয়ে এখন পর্যন্ত করোনায় মারা গেছেন ৩ হাজার ৬২৫ জন। ২৪ ঘণ্টায় শনাক্ত হয়েছেন ২ হাজার ৬৪৪ জন। এ নিয়ে এখন পর্যন্ত ২ লাখ ৭৪ হাজার ৫২৫ জন শনাক্ত হলেন। ২৪ ঘণ্টায় সুস্থ হয়েছেন এক হাজার ১২ জন, এখন পর্যন্ত সুস্থ হয়েছেন এক লাখ ৫৭ হাজার ৬৩৫ জন।\nশনিবার স্বাস্থ্য অধিদফতরের অতিরিক্ত মহাপরিচালক অধ্যাপক ডা. নাসিমা সুলতানা স্বাক্ষরিত করোনা বিষয়ক সংবাদ বিজ্ঞপ্তিতে এসব তথ্য জানানো হয়।\nবিজ্ঞপ্তিতে জানানো হয়, গত ২৪ ঘণ্টায় নমুনা সংগ্রহ করা হয়েছে ১২ হাজার ৮০০টি, নমুনা পরীক্ষা করা হয়েছে ১২ হাজার ৮৯১টি। এখন পর্যন্ত ১৩ লাখ ৪১ হাজার ৬৪৮টি নমুনা পরীক্ষা করা হয়েছে। নমুনা পরীক্ষার মধ্যে গত ২৪ ঘণ্টায় শনাক্ত হয়েছেন ২ হাজার ৬৪৪ জন।\nগত ২৪ ঘণ্টায় শনাক্তের হার ২০ দশমিক ৫১ শতাংশ। শনাক্ত বিবেচনায় সুস্থতার হার ৫৭ দশমিক ৪২ শতাংশ এবং শনাক্ত বিবেচনায় মৃত্যুর হার এক দশমিক ৩২ শতাংশ।\nমৃত্যুবরণকারীদের মধ্যে ২৪ জন পুরুষ এবং ১০ জন নারী। এখন পর্যন্ত পুরুষ ২ হাজার ৮৬৫ জন এবং নারী মৃত্যুবরণ করেছেন ৭৬০ জন।\n২৪ ঘণ্টায় মারা যাওয়াদের বয়স বিশ্লেষণে দেখা যায়, ৬০ বেশি ২২ জন, ৫১ থেকে ৬০ বছরের মধ্যে ৯ জন, ৪১ থেকে ৫০ বছরের মধ্যে ২ জন এবং ৩১ থেকে ৪০ বছরের মধ্যে একজন রয়েছেন।\nবিভাগ বিশ্লেষণে দেখা যায়, মৃত্যুবরণকারীদের মধ্যে ঢাকা বিভাগে ১৬ জন, চট্টগ্রাম বিভাগে ৭ জন, রাজশাহী বিভাগে একজন, খুলনা বিভাগে ৭ জন, সিলেট বিভাগে ২ জন এবং রংপুর বিভাগে একজন রয়েছেন। ২৪ ঘণ্টায় হাসপাতালে মৃত্যুবরণ করেছেন ৩১ জন এবং ৩ জন বাড়িতে মৃত্যুবরণ করেছেন।\nসংবাদ বিজ্ঞপ্তিতে স্বাস্থ্য অধিদফতর জানায়, গত ২৪ ঘণ্টায় আইসোলেশনে রাখা হয়েছে ৭৩৪ জনকে। বর্তমানে আইসোলেশনে আছেন ২০ হাজার ২০৯ জন। ২৪ ঘণ্টায় আইসোলেশন থেকে ছাড়া পেয়েছেন ২৮৮ জন, এখন পর্যন্ত ছাড়া পেয়েছেন ৪১ হাজার ২৮৪ জন। এখন পর্যন্ত আইসোলেশন করা হয়েছে ৬১ হাজার ৪৯৩ জনকে।\nবিজ্ঞপ্তিতে আরো বলা হয়, প্রাতিষ্ঠানিক ও হোম কোয়ারেন্টিন মিলে ২৪ ঘণ্টায় কোয়ারেন্টিন করা হয়েছে এক হাজার ৯৫৪ জনকে। কোয়ারেন্টিন থেকে গত ২৪ ঘণ্টায় ছাড়া পেয়েছেন এক হাজার ৮২৭ জন, এখন পর্যন্ত ছাড়া পেয়েছেন ৪ লাখ ১৩ হাজার ৬৪ জন। এখন পর্যন্ত মোট কোয়ারেন্টিন করা হয়েছে ৪ লাখ ৬৫ হাজার ৯১৫ জনকে। বর্তমানে কোয়ারেন্টিনে আছেন ৫২ হাজার ৮৫১ জন।\nPrevious: টাঙ্গাইলে মসজিদের পবিত্রতা রক্ষায় মহিলাদের বেপর্দা অবস্থায় প্রবেশ নিষেধ করেছে কর্তৃপক্ষ\nNext: বার্সা ছাড়ছেন লিওনেল মেসি!


সিনিয়র ক্রিকেটারদের সামনে কঠিন চ্যালেঞ্জ\nBy নিউজডেস্ক on সেপ্টেম্বর ২৭, ২০১৯ খেলাধুলা, শীর্ষ সংবাদ\nআগামী ৫ অক্টোবর থেকে শুরু হচ্ছে ২১তম জাতীয় ক্রিকেট লিগের আসর। এবারের লিগে জাতীয় দলের ক্রিকেটারদের খেলা বাধ্যতামূলক করেছে বাংলাদেশ ক্রিকেট বোর্ড (বিসিবি)।\nতবে সাকিব আল হাসান ও সাইফউদ্দিন খেলবেন না লিগে। কেননা ক্যারিবিয়ান প্রিমিয়ার লিগ (সিপিএল) খেলতে গেছেন সাকিব। এ টুর্নামেন্ট খেলে ভারত সফরের আগে জাতীয় দলের ক্যাম্পে ফিরবেন তিনি। অন্যদিকে ইনজুরির কারণে জাতীয় লিগে খেলতে পারছেন না সাইফউদ্দিন।\nএ দুজন ছাড়া জাতীয় দলের অন্য ক্রিকেটাররা লিগে খেলবেন। নভেম্বরে ভারত সফরে যাবে বাংলাদেশ ক্রিকেট দল। এ সফরের জন্য জাতীয় লিগেই নিজেদের তৈরি করে নেওয়ার সুযোগ জাতীয় দলের ক্রিকেটারদের।\nএবারের আসরেও ফিটনেস পরীক্ষায় পাস করতে হবে ক্রিকেটারদের। গত আসর থেকেই ক্রিকেটারদের ফিটনেস পরীক্ষা বাধ্যতামূলক করেছে বিসিবি। তবে এবার ফিটনেস পরীক্ষার ব্যাপারে একটু কঠোর দেশের ক্রিকেটের নিয়ন্ত্রক সংস্থাটি। আগে ব্লিপ টেস্টে ৯ পেয়েই খেলার সুযোগ মিলত ক্রিকেটারদের। এবার তা বাড়িয়ে করা হয়েছে ১১। ফিটনেস পরীক্ষায় ১১ স্কোর তোলা তরুণদের জন্য সহজ হলেও খুবই কষ্টকর হতে যাচ্ছে ৩৫ পেরিয়ে যাওয়া বয়স্ক ক্রিকেটারদের জন্য।\nতবে ফিটনেসের চ্যালেঞ্জ জয়ের ব্যাপারে আশাবাদী ৩৫ বছর বয়সী মোহাম্মদ আশরাফুল। বাংলাদেশ দলের সাবেক এই অধিনায়ক বলেন, গত বছর আমি ১১.৪ পেয়েছিলাম। আমি যখন বাংলাদেশ টিমে শুরু করেছি, এখন পর্যন্ত আমার ফিটনেসে কোনো সমস্যা হয়নি। এবারও আশা করি যে বেঞ্চ মার্ক দেওয়া হয়েছে সেটি করার চেষ্টা করব।\nতিনি আরও বলেন, সবার মধ্যে একটি বিষয় নিয়ে আলোচনা হচ্ছে। ফার্স্টক্লাস যারা খেলছি, সবাই যদি ফ্যাসিলিটিজটা পেত অফ সিজনে তা হলে ১১ দেওয়া কোনো ব্যাপারই নয়। গত বছর আমি ১১.৫ পেয়েছিলাম। ওই সুযোগ-সুবিধাটা কিন্তু আমরা পাই না। ন্যাশনাল টিম বা এইচপি, অনূর্ধ্ব-২৩ ওই টিমে যারা না থাকে, তাদের জন্য কিন্তু কঠিন হয়ে যায় একা একা অনুশীলন করাটা।\nসুযোগ-সুবিধা বলতে প্র্যাকটিস করার জায়গাটা তো দরকার। ইনডোর বলেন, রেইনি সিজন থাকে বেশিরভাগ সময়। ওই সময় প্র্যাকটিস করার একটা জায়গা দরকার। এই জায়গা পাওয়া যায় খুব কম। যারা ন্যাশনাল টিম, এইচপি বা অনূর্ধ্ব-২৩ টিমের বাইরে থাকে, তাদের জন্য একটু কষ্টকর। তাও চেষ্টা করছি।\nআশরাফুল মনে করেন, তরুণ ক্রিকেটারদের জন্য ফিটনেস পরীক্ষায় উতরানো সহজ। তার মতে, বয়স ৩৫ হয়ে যাওয়ার পর ব্লিপ টেস্টে ১১ তোলা একটু কষ্টকরই। আমরা যেহেতু প্রফেশনাল ক্রিকেটার; বেতনভুক্ত ক্রিকেটার- যেটাই বলবে সেটাই করার চেষ্টা করব।\nজাতীয় দলের বাইরে থাকা খেলোয়াড়রা তেমন কোনো সিস্টেমের মধ্যে থাকে না। লিগ শুরুর কদিন আগে একত্রিত হয় এবং ফিটনেস নিয়ে কাজ করেন তারা। এ ক্ষেত্রে প্রত্যাশিত ফিটনেস ধরে রাখা কতটা কঠিন?\nএমন প্রশ্নের জবাবে শুভাগত হোম চৌধুরী জানান, অবশ্যই কঠিন, আমাদের মতো যারা এখন জাতীয় দলের বাইরে আছি, তাদের জন্য এটি একটু কঠিন। কারণ আমরা কোনো ক্যাম্প করতে পারছি না। শেষ মুহূর্তে জাতীয় লিগ শুরু হওয়ার আগে হয়তো ৫/৭ দিনের একটি ফিটনেস ট্রেনিং হয়। সেটি দিয়ে কতটা উন্নতি করা যাবে আমি জানি না। তবে আমরা চেষ্টা করছি এই সময়ের মধ্যে যতটা উন্নতি করা যায়।\nএদিকে এখনো কেমোথেরাপি (মস্তিষ্কের টিউমারের) চলছে মোশাররফ হোসেন রুবেলের। তিনি মাঠে ফেরার যুদ্ধ চালিয়ে যাচ্ছেন। ব্লিপ টেস্ট দিয়ে জাতীয় লিগে খেলার সুযোগ পাওয়ার ব্যাপারটি কীভাবে দেখছেন?\nরুবেল বলেন, আমি অবশ্যই বলব যে, আমাদের ঘরোয়া ক্রিকেটের অবকাঠামো আরও প্রতিযোগিতামূলক করার জন্য এটি খুবই জরুরি ছিল। এবার যদি ঘরোয়া ক্রিকেটের অবকাঠামো শক্তিশালী না হয়, তা হলে একটা খেলোয়াড় তো কখনো আন্তর্জাতিক লেভেলে মানিয়ে নিতে পারবে না। এ কারণে ঘরোয়া পর্যায় থেকেই সে যদি পারফরম করে আসে, তা হলে সেই জায়গায় গিয়ে থিতু হতে পারে আর কি। এটার জন্য জরুরি ছিল।\nআর আমাদের জন্য ১৫ দিন বা ১ মাসের জন্য কন্ডিশনিং ক্যাম্প হলে ভালো হতো। যদিও এখন সময় নেই। কন্ডিশনিং ক্যাম্প করার পর…। প্রত্যেকটা আলাদা আলাদা ডিভিশন যদি এক মাস কন্ডিশনিং ক্যাম্প করে এবং এর পর যদি এই পরীক্ষাগুলো দেয়, তা হলে আমাদের জন্য অনেক সুবিধা হয়। যেহেতু এখন সময় নেই, আশা করি আগামী বছর থেকে এটা হবে।


FAQ - ইসলামিক অনলাইন মিডিয়া\n“ইসলামিক অনলাইন মিডিয়া” ওয়েবসাইট সম্পর্কে সাধারণ কিছু প্রশ্নোত্তর:-\n❑ এই ওয়েবসাইট থেকে কি ফাতাওয়া বা প্রশ্নোত্তর প্রদান করা হয়?\nউত্তর: ফাতাওয়া দেওয়ার মত যোগ্যতাসম্পন্ন কোন ব্যক্তি এই ওয়েবসাইটের সাথে সম্পৃক্ত নন। তাই এখান থেকে সরাসরি কোন প্রকার ফাতাওয়া প্রদান করা হয় না। এখানে শুধুমাত্র সংগৃহীত ফাতাওয়া ও প্রশ্নোত্তর প্রকাশ করা হয়।\n❑ ওয়েবসাইট ব্রাউজিংয়ের জন্য কোন ইন্টারনেট ব্রাউজার ব্যবহার করব?\nউত্তর: কম্পিউটারের জন্য Mozilla Firefox এবং স্মার্টফোনের জন্য Google Chrome ব্যবহার করুন, Firefox ও ব্যবহার করতে পারেন। স্মার্টফোনের জন্য Google Chrome এ ডেটা কম্প্রেশনের অপশন/সুবিধা থাকায় Firefox কিংবা ডিফল্ট ব্রাউজারের চেয়ে দ্রুত পেজ লোড হয় এবং ডেটা খরচ কম হয়। Opera Mini -তে ডেটা খরচ কম হয় তবে বাংলা ফন্ট ঠিকমত প্রদর্শন করতে পারে না এবং সাইটের বিশেষ ধরণের পেজ ঠিকমত প্রদর্শন করতে পারে না। সাধারণ/ফিচার ফোনের ক্ষেত্রে Opera Mini ব্যবহার করুন, তবে এতে উপরোক্ত সমস্যা হতে পারে।\n❑ এই ওয়েবসাইটের আনেক স্থানে বানান/ব্যকরণগত ভুল/ভিন্নতা লক্ষ্য করা যায় কেন?\nউত্তর: বিষয়টার জন্য আমরা আন্তরিকভাবে দুঃখিত! প্রথমত, এই ওয়েবসাইটের জন্য যে পরিমাণ সময় ব্যয় করা প্রয়োজন, তা আমরা করতে পারি না। দ্বিতীয়ত, আমরা অধিকাংশ সময় বিভিন্ন উৎস থেকে লেখা সরাসরি কপি করি। কিন্তু সমস্যা হল একেক জন লেখক একেক রকম বানানরীতি অনুসরণ করেন। যেমন- একটি শব্দ কেউ লেখেন “সালাত” কেউ “স্বলাত” কেউবা “ছালাত” ইত্যাদি। ফলে বিভিন্ন লেখায় একই শব্দের বানান বিভিন্ন হয়ে যায়। এছাড়া লেখা ভুল টাইপের কারণে আনেক সময় বানান বা ব্যকরণগত ভুল হয়ে যায়। এ সমস্যার সমাধানে আমরা চেষ্টা করি। তবে এ কাজে আমাদের সেচ্ছাসেবক প্রয়োজন। ভবিষ্যতে এ সমস্যা দূর হবে ইনশাআল্লাহ!\n❑ এই ওয়েবসাইটে প্রকাশিত লেখা আমি অনত্র প্রকাশ/প্রচার করতে পারি?\nউত্তর: আবশ্যই! আমরা চাই এ কাজে আপনি আমাদেরকে সহযোগিতা করুন। মানবতার মুক্তির লক্ষে ইসলামের বাণী ছড়িয়ে দিন। তবে লেখা অবশ্যই অবিকৃত রাখতে হবে। সম্ভব হলে সূত্র উল্লেখ করুন, তাতে আমাদের দাওয়াতী কার্যক্রম আরো বেগবান হবে।\n❑ আমি কি এই ওয়েবসাইটে লেখক/সেচ্ছাসেবক হিসেবে কাজ করতে পারি?\nউত্তর: আমাদের সেচ্ছাসেবক প্রয়োজন। লেখা টাইপ করা এবং পোস্ট করা, ভুল সংশোধন ইত্যাদি কাজে আমাদের ওয়েবসাইটে আমাদেরই মত একজন সেচ্ছাসেবক হিসেবে কাজ করতে পারেন। এক্ষেত্রে আমাদের সাথে যোগাযোগ করুন।\nওয়েবসাইট সম্পর্কে আরো তথ্য জানার থাকলে আথবা আপনার যেকোন মতামত আমাদের কাছে লিখুন এই ঠিকানায়:


সরকারি সিদ্ধান্তহীনতায় সঙ্কটে মেরিন শিক্ষা! – Educarnival\nসরকারি সিদ্ধান্তহীনতায় সঙ্কটে মেরিন শিক্ষা!\nসরকারি সিদ্ধান্তহীনতা এবং বাংলাদেশ মেরিন একাডেমি ও বাংলাদেশ সমুদ্র পরিবহন অধিদপ্তরের দ্বন্দ্বে মুখ থুবড়ে পড়ছে দেশের সম্ভাবনাময় মেরিন শিক্ষা খাত।\nবিগত বছরগুলোতে বাংলাদেশ মেরিন একাডেমিতে ভর্তি হতে কঠিন যুদ্ধে অবতীর্ণ হতো শিক্ষার্থীরা। মেরিন একাডেমিতে ভর্তির সুযোগ পাওয়া ছিলো অনেক শিক্ষার্থীর জন্য স্বপ্নের মতো।\nকিন্তু চলতি বছরের ৩০০ শিক্ষার্থী ভর্তির জন্য আসন থাকলেও বাংলাদেশ মেরিন একাডেমি ছাত্র পেয়েছে মোটে ২৭ জন। বাকি ২৭৩ আসনই ছাত্রশূন্য রয়েছে বলে জানা যায় বাংলাদেশ মেরিন একাডেমি থেকে।\nএছাড়া সরকারি বেসরকারি মিলিয়ে মোট ৯টি মেরিন একাডেমির ছাত্রসংখ্যা ৫০ এর নীচে বলে জানিয়েছেন বাংলাদেশ সমুদ্র পরিবহন অধিদপ্তরের কর্মকর্তারা।\nবাংলাদেশ মেরিন একাডেমির এক ঊর্ধ্বতন কর্মকর্তা জানান, সাধারণত বাংলাদেশ মেরিন একাডেমির আসন সংখ্যা বাড়ানো হবে কি না সে সিদ্ধান্ত বাংলাদেশ সমুদ্র পরিবহন অধিদপ্তরের নেয়ার কথা। কিন্তু ২০১১ সালে ১৫০টি থেকে হঠাৎ আসন সংখ্যা বাড়িয়ে ৩০০ করা হয়।\nএক্ষেত্রে বাংলাদেশ মেরিন একাডেমি প্রথমে মৌখিকভাবে বাংলাদেশ সমুদ্র পরিবহন অধিদপ্তরের কাছে অনুমতি চাইলেও তারা তা পায়নি। সমুদ্র পরিবহন অধিদপ্তর থেকে মৌখিকভাবে জানানো হয় যে, বর্তমানে আন্তর্জাতিক বাজার ও দেশীয় অবস্থা বিবেচনা করে সিট সংখ্যা বাড়ানো সম্ভব না।\nতারপরও ২০১১ সালে এই খাতে সংশ্লিষ্টদের সাথে আলোচনা না করে সরকারের ঊর্ধ্বতনদের থেকে অনুমতি নিয়ে বাংলাদেশ মেরিন একাডেমি আসন সংখ্যা বাড়িয়ে ৩০০তে উন্নীত করে বলে জানান বাংলাদেশ সমুদ্র পরিবহন অধিদপ্তরের নাম প্রকাশে অনিচ্ছুক এক শীর্ষ কর্মকর্তা।\nতিনি বাংলানিউজকে বলেন, আইন অনুযায়ী একমাত্র সংস্থাপন ও অবকাঠামোগত বিষয় ছাড়া আর অন্য কোনো কিছু ‘বাংলাদেশ মেরিন একাডেমি ‘বাংলাদেশ সমুদ্র পরিবহন অধিদপ্তরের’ অনুমতি ছাড়া বাস্তবায়ন করতে পারবে না। কিন্তু বাংলাদেশ সমুদ্র পরিবহন অধিদপ্তরের অনুমতি ছাড়াই বাংলাদেশ মেরিন একাডেমি আসন সংখ্যা বাড়িয়েছে।’\nএদিকে আসন সংখ্যা বাড়ানো নিয়ে যখন মেরিন একাডেমি ও সমুদ্র পরিবহন অধিদপ্তরের মধ্যে রশি টানাটানি চলছে তখন চাকরির দাবিতে আন্দোলনে নামেন বাংলাদেশ মেরিন একাডেমি থেকে পাশ করে বেকার থাকা ক্যাডেটরা। ফলে প্রতিযোগিতা তো দূরের কথা ছাত্রই পাচ্ছেন না বাংলাদেশ মেরিন একাডেমি।\nএছাড়া আসন সংখ্যা বাড়ানোর মত অদূরদর্শী সিদ্ধান্তের জন্য বাংলাদেশ মেরিন একাডেমিকে দুষছেন বেসরকারি মেরিন একাডেমিগুলোও। ‘তাদের অদূরদর্শী সিদ্ধান্তের ফল ভুগতে হচ্ছে বেসরকারি মেরিন একাডেমিগুলোকে’,মন্তব্য করেছেন বাংলাদেশ মার্চেন্ট মেরিন অ্যাসোসিয়েশনের সভাপতি ক্যাপ্টেন জিল্লুর রহমান।\nতিনি বাংলানিউজকে বলেন, বাংলাদেশের মেরিন খাত সম্ভাবনাময় একটি ক্ষেত্র। এই খাত থেকে প্রচুর বৈদেশিক মুদ্রা আয়ের সম্ভাবনা থাকলেও সঠিক সিদ্ধান্তের অভাবে মুখ থুবড়ে পড়ছে এই খাত। বাংলাদেশ মেরিন একাডেমি কারো সাথে কোনো আলোচনা ছাড়াই সিট বাড়িয়ে দিলো। তাতে আমাদের আপত্তি ছিলো না। কিন্তু তারা তাদের ক্যাডেটদের কর্মসংস্থান করতে পারলো না। বেসরকারি মেরিন একাডেমিগুলো তাদের ক্যাডেটদের চাকরির ব্যবস্থা করে থাকে নিজস্বভাবে। ২০১১ সালে বাংলাদেশ মেরিন একাডেমি একদিকে যেমন সিট বাড়িয়েছে ঠিক তেমনি বেড়েছে তাদের বেকার ক্যাডেটদের সংখ্যা। এরই মধ্যে বাংলাদেশ মেরিন একাডেমির বেকার ক্যাডেটরা আন্দোলনে নামে। তারপর থেকেই মেরিন শিক্ষা খাত নিয়ে দেশে-বিদেশে নেতিবাচক ইমেজ তৈরি হয়। যার ভোগান্তি পোহাতে হচ্ছে আমাদের।\nতবে এসব বিষয়ে মুখ খুলতে নারাজ বাংলাদেশ মেরিন একাডেমির কর্মকর্তারা। বাংলাদেশ মেরিন একাডেমির দায়িত্বপ্রাপ্ত কর্মকর্তা কমান্ডার মো. সাজিদ হকের সাথে একাধিকবার যোগাযোগ করার চেষ্টা হলেও তা সম্ভব হয়নি।\nএদিকে মেরিন একাডেমিগুলো যখন ছাত্র সংকটে ভুগছে তখন দেশে আরো চারটি মেরিন একাডেমি তৈরির কাজ চলছে বলে জানা গেছে বাংলাদেশ সমুদ্র পরিবহন অধিদপ্তর থেকে।


বরগুনার আলোচিত রিফাত শরীফ হত্যা মামলায় তার স্ত্রী আয়েশা সিদ্দিকা মিন্নিকে হাইকোর্টের দেয়া জামিন বহাল রেখেছেন সুপ্রিম কোর্টের চেম্বার বিচারপতি। এতে মুক্তি পেতে তার আর কোনো আইনি বাধা নেই।\nসোমবার (২ সেপ্টেম্বর) চেম্বার বিচারপতি হাসান ফয়েজ সিদ্দিকি মিন্নির জামিন স্থগিত চেয়ে রাষ্ট্রপক্ষের করা আবেদনের শুনানি করে এ আদেশ দেন।\nএর আগে রোববার রাষ্ট্রপক্ষে অ্যাডভোকেট সুফিয়া খাতুন আপিল বিভাগের সংশ্লিষ্ট শাখায় এ আবেদন করেন।\nগত বৃহস্পতিবার হাইকোর্ট মিন্নিকে জামিন দেয়ার পর ডেপুটি অ্যাটর্নি জেনারেল মো. সারোয়ার হোসাইন বাপ্পী আপিল করার ঘোষণা দিয়েছিলেন।\nমিন্নিকে কেন জামিন দেয়া হবে না তা জানতে চেয়ে জারি করা রুল যথাযথ ঘোষণা করে ওইদিন বিচারপতি এম. ইনায়েতুর রহিম ও বিচারপতি মো. মোস্তাফিজুর রহমান সমন্বয়ে গঠিত হাইকোর্টের দ্বৈত বেঞ্চ মিন্নিকে জামিনের রায় দেন।\n২৬ জুন প্রকাশ্য দিবালোকে বরগুনা সরকারি কলেজ রোডে রিফাত শরীফকে কোপাতে থাকে সন্ত্রাসীরা। স্ত্রী মিন্নি রিফাতকে রক্ষার চেষ্টা করেও ব্যর্থ হন। পরে বরিশাল শেরে বাংলা মেডিকেল কলেজ হাসপাতালে চিকিৎসাধীন অবস্থায় তার মৃত্যু হয়। ২ জুলাই ভোরে প্রধান অভিযুক্ত নয়ন বন্ড পুলিশের সঙ্গে বন্দুকযুদ্ধে নিহত হন।


নজরুলের মানবপ্রেম | যুক্ত করো হে সবার সঙ্গে\nHome - শিল্প ও সাহিত্য - নজরুলের মানবপ্রেম\n২৫ মে, ২০২১ , ১১:৪৮ অপরাহ্ণ ; 711 Views\nজাতীয় কবি কাজী নজরুল ইসলাম তার লেখনিতে মানবতার কথা বলেছেন বললে তাঁকে সংকীর্ণ করা হবে বরং বলা যায় তিনি মানবতার পক্ষে, মানুষের পক্ষে কথা বলেছেন। সকল পেশার, সকল শ্রেণির, সকল ধর্মের ঊর্ধ্বে তিনি মানুষের পক্ষে তার কলম ধরেছেন। মানুষের প্রতি মানুষের অবিচার, মানুষে মানুষে পেশা-শ্রেণি-ধর্ম দ্বন্দ্বে মানুষের প্রতি অবহেলা তিনি মেনে নিতে পারেননি। তিনি মানুষের পক্ষে যা লিখেছেন তা যুক্তির মাধ্যমেই লিখেছেন। সভ্যতার ইতিহাস, বিকাশ তো মানুষেরই সৃষ্টি এবং মানুষই শ্রেষ্ঠ জীব- এ চরম সত্য মানুষকে বোঝাতেই তার লেখনি তাকে অমর করে রাখবে।\nনজরুল প্রথমত মানুষ- তারপর কবি বা লেখক অর্থাৎ তিনি যত বড় কবি, তার চেয়ে অনেক বড় মানুষ। স্বভাবতই তার কেন্দ্রীয় চিন্তা- চেতনা মানূষকে নিয়ে। তাই তিনি তার ‘কাণ্ডারী হুঁশিয়ার’ কবিতায় লিখলেন-\nকা-ারি! আজ দেখিব তোমার মাতৃমুক্তি-পণ!\nকাণ্ডারী! বল, ডুবিছে মানুষ, সন্তান মোর মা’র!’\nনজরুল তাঁর কবিতায় হিন্দু-মুসলিমকে পরস্পর সহোদর ভেবে নিয়েছেন। কারও থেকে কেউ বিচ্ছন্ন নয়। একই মায়ের জঠরে আমাদের জন্ম হলে আমরা যেমন ভাই, একই বৃন্তে থাকলে তো আমরা তেমন ভাই। তাঁর ‘মোরা এক বৃন্তে দুটি কুসুম’ কবিতায় বলেছেন-\n‘মোরা এক বৃন্তে দুটি কুসুম হিন্দু-মুসলমান।\nমুসলিম তার নয়ন-মণি হিন্দু তাহার প্রাণ।\nএক রক্ত বুকের তলে, এক সে নাড়ির টান।’\nএকই রক্ত ও মাংসের উপাদানে তৈরি হিন্দু-মুসলিম শ্রেণি বিভেদকে কবি দূরে ঠেলে দিয়েছেন। এ যেন সেই মহৎ শিক্ষা- কোন ধর্ম, বর্ণ, শ্রেণির শিশুটি জলে পড়েছে তা না খুঁজে, আগে শিশুটিকে বাঁচান। তিনি উপলব্ধি করেছেন শ্রেণি বিভেদ মানুষের দুঃখ, দুর্দশা, পতনের কারণ। মানুষকে ভালোবাসার মাধ্যমেই সম্প্রীতি টিকিয়ে রাখা সম্ভব।\nমানবতার মাধ্যমে নজরুল সাম্যবাদের ফুল ফোটাতে চেয়েছেন তাঁর কবিতায়। কোনো নির্দিষ্ট গোষ্ঠী বা সম্পদায়ের তিনি নন। তিনি কাউকে এককভাবে খুশি করতেও চাননি। তাঁর কাছে সবাই সমান- সকল মানুষ সমান, সকল ধর্ম সমান। ‘সাম্যবাদী’ কবিতায় কবি বলেন-\nযেখানে মিশেছে হিন্দু-বৌদ্ধ-মুসলিম ক্রীশ্চান।’\nমানুষে মানুষে সমতার এ এক অনবদ্য উদাহরণ। সাম্যবাদের, মানবতাবাদের নির্যাস তার মেধায়-মননে। সকল কিছুর উৎসে তিনি মানুষকে একমাত্র আধার ধরে নিয়েছেন।\nহিন্দু মুসলানের সেতুবন্ধন সৃষ্টি হয়েছে তাঁর কবিতায়। কার ধর্ম কী- এটা জানার আগে সে মানুষ। তিনি তাঁর কবিতায় হিন্দু-মুসলিম সম্প্রদায়ের মিল তুলে ধরেছেন। ‘ইন্দ্রপতন’ কবিতায় তিনি বলেছেন এভাবে-\n‘হিন্দু-মুসলমানের পরানে তুমিই বাঁধিলে সেতু!\nজানি না আজিকে কি অর্ঘ্য দেবে হিন্দু-মুসলমান,\nঈর্ষা-পঙ্কে পঙ্কজ হ’য়ে ফুটুক এদের প্রাণ!’\nকিংবা, ‘প্যাক্ট্’ কবিতায়-\n‘বদনা-গাড়ুতে গলাগলি করে, নব প্যাক্টের আস্নাই\nমুসলমানের হাতে নাই ছুরি, হিন্দুর হাতে বাঁশ নাই।’\nআবার ‘শ্রীচরণ ভরসা’য় পাই-\n‘‘লখিতে চরিতে লঙ্ঘিয়া যায় গিরি দরী বন সিন্ধু,\nএই এক পথে মিলিয়াছি মোরা সব মুসলিম-হিন্দু।’\nমানুষে মানুষে এমন সুন্দর সেতুবন্ধনেই কেবল শান্তির পথে চলা যায়- এমন উপলব্ধি কবির। হোক না সে পথ দুর্গম- শুধুমাত্র মানুষে মানুষে যোগসূত্র থাকলে যেকোনো পরিত্রাণ সম্ভব।\nশুধু কি কবিতায়? তার ‘মন্দির ও মসজিদ’ প্রবন্ধে রয়েছে মানুষের কথা- (‘মারো শালা যবনদের!’ ‘মারো শালা কাফেরদের!’ আবার হিন্দু মুসলমানি কাণ্ড বাঁধিয়া গিয়াছে। প্রথমে কথা-কাটাকাটি, তারপর মাথা-ফাটাফাটি আরম্ভ হইয়া গেল। আল্লার এবং মা কালীর ‘প্রেস্টিজ’ রক্ষার জন্য যাহারা এতক্ষণ মাতাল হইয়া চিৎকার করিতেছিল তাহারাই যখন মার খাইয়া পড়িয়া যাইতে লাগিল, দেখিলাম, তখন আর তাহারা আল্লা মিয়া বা কালী ঠাকুরানির নাম লইতেছে না। হিন্দু-মুসলমান পাশাপাশি পড়িয়া থাকিয়া এক ভাষায় আর্তনাদ করিতেছে, ‘বাবা গো, মা গো!’ মাতৃপরিত্যক্ত দুটি বিভিন্ন ধর্মের শিশু যেমন করিয়া এক স্বরে কাঁদিয়া তাহাদের মাকে ডাকে!\nদেখিলাম, হত-আহতদের ক্রন্দনে মসজিদ টলিল না, মন্দিরের পাষাণ দেবতা সাড়া দিল না। শুধু নির্বোধ মানুষের রক্তে তাহাদের বেদি চিরকলঙ্কিত হইয়া রহিল।\nমন্দির-মসজিদের ললাটে লেখা এই রক্তকলঙ্ক-রেখা কে মুছিয়া ফেলিবে, বীর?)’\nঅব্যই এখানে কোনো বীরের প্রয়োজন নেই। এ কলঙ্ক শুধুমাত্র সম্প্রীতির মাধ্যমেই মুছে ফেলা সম্ভব। কবির প্রশ্ন তাদের কাছে যারা মানুষে মানুষে বিভেদের মাধ্যমে মানবতার বুকে কলঙ্ক এঁটে দেয়।\nএকই গোত্রভুক্ত, ধর্মভুক্ত মানুষও যখন- মানুষ নামের কিছু দুপা বিশিষ্ট প্রাণীর দ্বারা লাঞ্ছিত হন, তখন মানুষের এ ব্যবধান নজরুল মানতে পারেননি। ‘মানুষ’ কবিতায় বললেন-\n‘মানুষেরে ঘৃণা করি\nপূজিছে গ্রন্থ ভ-ের দল!- মূর্খরা সব শোনো,\nমানুষ এনেছে গ্রন্থ;- গ্রন্থ আনেনি মানুষ কোনও।’\n…‘কাহারে করিছ ঘৃণা তুমি ভাই, কাহারে মারিছ লাথি?\nহয়ত উহারই বুকে ভগবান জাগিছেন দিবা-রাতি।’\n…‘চাষা ব’লে করো ঘৃণা!\nদে’খো চাষা-রূপে লুকায়ে জনক বলরাম এলো কি না!’\nভুখারী নামাজ পড়ে না বলে মোল্লা তাকে খাবার দিতে চায়নি, কিন্তু সে ভুখারী আশি বছর খোদাকে না ডাকলেও তার ক্ষুধার অন্ন তার ¯্রষ্টা তো বন্ধ করেনি। এ কবিতায় কবির মানুষের প্রতি যে সম্মান তা বাংলা সাহিত্যে অনবদ্য।\nগরিব-ধনীর ব্যবধানে ব্যথিত নজরুল। গরিব শ্রেণির মানুষ যখন ধনীর দ্বারা নিষ্পষিত নজরুল লিখলেন ‘কুলি-মজুর’ কবিতা-\nকুলি ব’লে এক বাবুসা’ব তারে ঠেলে দিলে নীচে ফেলে!\nএমনি ক’রে কি জগৎ জুড়িয়া মার খাবে দুর্বল?’\n…তারাই মানুষ, তারাই দেবতা, গাহি তাহাদেরি গান,\nতাদেরি ব্যথিত বক্ষে পা ফেলে আসে নব উত্থান!’\n…সকল কালের সকল দেশের সকর মানুষ আসি’\nএকজন দিলে ব্যথা-\nসমান হইয়া বাজে যে বেদনা সকলের বুকে হেথা।\nনিখিল মানব-জাতির লজ্জা- সকলের অপমান!’\nমানুষকে নিয়ে নজরুলের ভাবনার এমন নমুনা নজরুলকে মর্যাদা দিয়েছে মানবতার কবি, সাম্যের কবি হিসেবে। কোনো ধর্মের কথা নয়, জাতের কথা নয়, কোন সম্প্রদায়ের কথা নয়, কোনো সম্প্রদায়ের কথা নয়- নজরুলের সোজাসাপটা বিষয় হচ্ছে মানুষের পক্ষে কথা, মানবতার পক্ষে, সাম্যের পক্ষে কথা বলা।\nশিক্ষক ও লেখক, রংপুর।\nLatest posts by সাঈদ সাহেদুল ইসলাম (see all)\nনজরুলের মানবপ্রেম - মে ২৫, ২০২১\nভালোবাসার মজার ছড়া - ফেব্রুয়ারি ১৬, ২০২১


ডোমেইন এবং হোস্টিং কেনার পর আমার কী করা উচিত? - IT Nut Hosting\nডোমেইন এবং হোস্টিং কেনার পর আমার কী করা উচিত?\nআইটি নাট হোস্টিং থেকে হোস্টিং কেনার পর, খুব সহজেই আপনার ওয়েবসাইট লাইভ পাবেন। আপনি যদি একইভাবে ডোমেইন এবং হোস্টিং উভয়ই কিনে থাকেন তবে সাধারণত ডোমেইনের নেমসার্ভার অটোমেটিকভাবে আমাদের হোস্টিং সার্ভারের পয়েন্ট হবে। এক্ষেত্রে আপনার নেমসার্ভার পরিবর্তন করার প্রয়োজন নেই।\nতবে আপনি যদি ডোমেইন আলাদাভাবে কিনে থাকেন বা অন্য প্রোভাইডারের সাথে থাকে তবে হোস্টিংয়ের সাথে পয়েন্ট করার জন্য আপনাকে সেই ডোমেইনের নেমসার্ভার পরিবর্তন করতে হবে। আপনার অর্ডার নিশ্চিত হওয়ার পর যে নেমসার্ভার সেট করতে হবে তা ইমেইলের মাধ্যমে আপনাকে পাঠানো হবে।\nসাধারণত, আমাদের সকল সি-প্যানেল হোস্টিংয়ের জন্য নিচে দেওয়া নেমসার্ভার দুটি ব্যবহারের প্রয়োজন হবে।\nআপনার ডোমেইন এবং হোস্টিং একসাথে কানেক্ট হওয়ার পরে, আপনার হোস্টিং কন্ট্রোল প্যানেল থেকে File Manager ব্যবহার করতে পারেন অথবা FTP দিয়ে আপনার ফাইলগুলো ওয়েব সার্ভারে আপলোড করলে আপনার ওয়েবসাইট লাইভ হবে।\nঅথবা সফটাকুলাস অ্যাপ ইনস্টলার এবং ওয়ান-ক্লিক ওয়ার্ডপ্রেস ইনস্টলার দিয়ে আপনি ওয়ার্ডপ্রেস বা অন্যান্য CMS খুব সহজে কয়েকটি ক্লিক করেই ইনস্টল করতে পারবেন।\nআপনাকে ধন্যবাদ! ডোমেইন এবং হোস্টিং কনফিগারেশন সম্পর্কিত আরও কোনো তথ্যের প্রয়োজন হলে যে কোনো সময় আপনি আমাদের সাপোর্টে নির্দ্বিধায় যোগাযোগ করতে পারেন।


Man kills woman in Nabadwip for not accepting illicit proposal: অবৈধ সম্পর্কে রাজি হননি, নবদ্বীপে প্রাতঃভ্রমণে বেরিয়ে নৃশংস পরিণতি মহিলার – News18 Bangla\nNabadwip Murder: অবৈধ সম্পর্কে রাজি হননি, নবদ্বীপে প্রাতঃভ্রমণে বেরিয়ে নৃশংস পরিণতি মহিলার\nLast Updated : April 13, 2022, 17:35 IST\n#নবদ্বীপ: বুধবার প্রাতঃভ্রমণে বেরিয়ে নদিয়ার নবদ্বীপে খুন হয়েছিলেন এক মধ্যবয়সি মহিলা৷ ঘটনার পাঁচ ঘণ্টার মধ্যেই খুনের কিনারা করে ফেলল পুলিশ৷ গ্রেফতার করা হল খুনিকে৷ আর তার পরেই সামনে এল চাঞ্চল্যকর তথ্য!\nপুলিশের দাবি, অবৈধ প্রস্তাবে সাড়া না দেওয়াতেই ওই মহিলাকে গুলি করে খুন করেছে নবকুমার মণ্ডল নামে অভিযুক্ত ব্যক্তি৷ ধৃতের কাছ থেকে খুনে ব্যবহৃত আগ্নেয়াস্ত্র এবং এক রাউন্ড তাজা কার্তুজও উদ্ধার করেছে পুলিশ৷\nআরও পড়ুন: হাঁসখালির ঘটনায় সিবিআই দ্রুত বিচার ব্যবস্থা করুক, আবেদন তৃণমূল সাংসদ সুখেন্দু শেখর রায়ের\nজানা গিয়েছে, নবদ্বীপ পৌরসভার ১৮ নম্বর ওয়ার্ডে থাকতেন বছর পয়তাল্লিশের ওই মহিলা৷ এ দিন সকালে নবদ্বীপ বাস স্ট্যান্ড সংলগ্ন পলতা ঘাট রোড এলাকায় প্রাতঃভ্রমণে যান তিনি৷ তখনই তাঁকে গুলি করে হত্যা করা হয়৷\nআরও পড়ুন: বন্ধ ঘরে পুলিশকর্মীর বাবার পচা-গলা দেহ, ছেলের দিকে ঘুরল সন্দেহের তির! কেন জানেন?\nতদন্তে নেমে নবদ্বীপ থানার পুলিশ জানতে পারে, দু' বছর আগে নিহত মহিলার স্বামী মারা যান৷ অভিযোগ, তার পর থেকেই মহিলার প্রতিবেশী নবকুমার মণ্ডল অবৈধ সম্পর্ক তৈরির জন্য মহিলাকে কুপ্রস্তাব দিত৷ দীর্ঘদিন ধরেই মহিলাকে উত্যক্ত করছিল নবকুমার৷\nসেই কুপ্রস্তাবে সাড়া দেননি ওই মহিলা৷ নিহতের পরিবারের অভিযোগ, সেই আক্রোশেই এ দিন সকালে গুলি করে নবকুমার ওই মহিলাকে খুন করে৷ ঘটনার কয়েক ঘণ্টার মধ্যেই নবদ্বীপ থেকে অভিযুক্ত নবকুমার মণ্ডলকে গ্রেফতার করে পুলিশ৷ জেরায় ধৃত দোষ স্বীকার করেছে বলেই খবর৷\nFirst published: April 13, 2022, 16:18 IST\nTags: Murder, Nadia


কচুয়ায় বর্ণাঢ্য আয়োজনে কমিউনিটি পুলিশিং ডে পালিত কচুয়ায় বর্ণাঢ্য আয়োজনে কমিউনিটি পুলিশিং ডে পালিত – .:: কচুয়া বার্তা ::.\n“পুলিশের সাথে কাজ করি, মাদক-জঙ্গী-সন্ত্রাসমুক্ত দেশ গড়ি” এ স্লোগানে বর্ণাঢ্য আয়োজনে চাঁদপুরের কচুয়ায় কমিউনিটি পুলিশিং ডে ২০১৯ পালিত হয়েছে। ২৬ অক্টোবর শনিবার সকালে কচুয়া থানা পুলিশ ও কমিউনিটি পুলিশিং কমিটির আয়োজনে বর্ণাঢ্য র‌্যালি পৌর বাজারের গুরুত্বপূর্ণ সড়ক প্রদক্ষিণ শেষে থানা প্রাঙ্গনে আলোচনা সভায় মিলিত হয়। আলোচনা সভায় প্রধান অতিথি হিসেবে বক্তব্য রাখেন চাঁদপুরের অতিরিক্ত পুলিশ সুপার ও কচুয়া সার্কেল শেখ রাসেল। এসময় তিনি বলেন, মাদক, বাল্যবিবাহ, ইভটিজিং, সন্ত্রাস ও জঙ্গীবাদ বিরোধী বাংলাদেশ গড়তে কমিউিনিটি পুলিশিং কমিটিসহ সকলের সহযোগীতা প্রয়োজন।\nছবি : কচুয়ায় কমিউনিটি পুলিশিং ডে অনুষ্ঠানে প্রধান অতিথির বক্তব্য রাখছেন অতিরিক্ত পুলিশ সুপার শেখ রাসেল।\nকচুয়া থানার অফিসার ইনচার্জ মো. ওয়ালী উল্লাহ’র (অলি) সভাপতিত্বে বিশেষ অতিথি হিসেবে বক্তব্য রাখেন, কচুয়া পৌর মেয়র নাজমুল আলম স্বপন, কমিউনিটি পুলিশিং কমিটির সভাপতি যুদ্ধকালীন কমান্ডার আ. রশিদ, কোষাধ্যক্ষ আনোয়ার হোসেন শিকদার, কচুয়া বাজার ব্যবসায়ী পরিচালনা সমিতির সভাপতি মো. জাকির হোসেন বাটা প্রমূখ।\nউপজেলা কমিউনিটি পুলিশিং কমিটির উপদেষ্টা সনতোষ চন্দ্র সেনের পরিচালনায় উপস্থিত ছিলেন, সহকারী পুলিশ সুপার মো. মোস্তাফিজুর রহমান, কচুয়া থানার পুলিশ পরিদর্শক (তদন্ত) মুহাম্মদ শাহজাহান কামাল, কচুয়া প্রেসক্লাবের সভাপতি ও কচুয়া বার্তার সম্পাদক মো. আলমগীর তালুকদার, কচুয়া থানার সেকেন্ড অফিসার সাবইন্সপেক্টর আল-আমিন সরকার, সাচার পুলিশ ফাঁড়ির ইনচার্জ সাবইন্সপেক্টর মো. মোবারক হোসেন, পৌর কমিউনিটি পুলিশিং কমিটির কোষাধ্যক্ষ সাইফুল ইসলাম, কমিউিনিটি পুলিশিং কমিটির সদস্য হুমায়ুন কবির, মোবারক হোসেন মেম্বারসহ কমিউনিটি পুলিশিং কমিটির সদস্য, কচুয়া থানার কর্মকর্তা এবং প্রিন্ট ও ইলেকট্রনিক মিডিয়ার সাংবাদিকসহ সুশীল সমাজের নেতৃবৃন্দ।\nআলোচনা শেষে অতিথিবৃন্দ কেক কেটে কমিউনিটি পুলিশিং ডে ২০১৯উদযাপন করেন।\nছবি: কচুয়ায় কমিউনিটি পুলিশিং ডে উপলক্ষে বর্ণাঢ্য র‌্যালীর একাংশ।


জানুয়ারী 8, 2019 ফরেক্স ট্রেড লেখক নুহা রশ্মি 53060 দর্শকরা\nআপনি কেবল ক্যাম্পাসে বিজ্ঞাপন দিতে পারেন অথবা আমাজন মার্কেটপ্লেসে খুব সহজেই তাদের অনলাইন তালিকাভুক্ত করতে পারেন (কেবল মনে রাখবেন যে তারা বিক্রি বইগুলিতে কমিশন গ্রহণ করে)। দর্শকরা - বয়লারের বাইরে থেকে ফায়ারবক্স এবং ট্রেন্ডের শক্তি নির্ধারণের ৩ টি কার্যকরী কৌশল গ্যাস নকলগুলির চাক্ষুষ পরিদর্শনের জন্য ব্যবহার করা হয়। ডিভাইসের মতে, তারা ল্যাজের থেকে আলাদা না, তবে উল্লেখযোগ্য আকারে ছোট আকারের।\nঠিকাদাররা দরপত্র অনুযায়ী তাদের কাজ ঠিকমত করছে কিনা তা অনেক ক্ষেত্রেই সঠিকভাবে তদারকি করা হয়না এবং নির্বাহী প্রকৌশলীরা ঠিকাদারদের এসব কাজের বিষয়গুলো এড়িয়ে যান বলে অভিযোগ রয়েছে। এ প্রসঙ্গে আতাউর রহমান ছিদ্দিকী নতুনআলো টোয়েন্টিফোর ডটকমকে বলেন, একজন নির্বাহী প্রকৌশলী সাধারণত সংস্কার কাজের সবটুকু তদারকি করেন না। সেগুলো প্রধানত দেখেন উপবিভাগীয় ও উপ-সহকারি প্রকৌশলীরা। একজন নির্বাহী প্রকৌশলীর প্রধান কাজ তার সংশ্লিষ্ট বিভাগের জন্য বরাদ্দকৃত অর্থের সঠিক ব্যবহার করা। তবে ঠিকাদারি কাজের অনেক সমস্যা কমে আসবে সম্প্রতি শুরু হওয়া ই-দরপত্র প্রক্রিয়ার (ইজিপি- ইলেক্ট্রনিক গভার্নমেন্ট প্রকিউরমেন্ট) ফলে। তিনি ঠিক সূক্ষ্ম মনে হয়। মেজাজ বিস্ময়কর, মহিলা শক্তি পূর্ণ, আত্মবিশ্বাস, আয়না প্রতিফলন প্রশংসা, সবাই সুখী। এবং সবচেয়ে গুরুত্বপূর্ণ, আমি সত্যিই যৌন চাই। লিবিডো বৃদ্ধি পায়। সবকিছুই যৌনসম্পর্ক, ধারণার উদ্দেশ্য। গর্ভপাতের সময় যখন যৌন ইচ্ছা উচ্চ শিখর সময় পতিত হয়। এই মাসিক চক্র ঘটতে। এবং এই বিন্দু পরে, সবকিছু নাটকীয়ভাবে পরিবর্তন।\nট্রেন্ডের শক্তি নির্ধারণের ৩ টি কার্যকরী কৌশল - বাস্তব ব্যবসায়ী থেকে অর্ধেক সময় বাইনারি বিকল্পের জন্য কৌশল\nমেনুবারের নিচে বিভিন্ন প্রতীক সম্বলিত বারকে টুলবার বলা হয়। প্রতিটি ট্রেন্ডের শক্তি নির্ধারণের ৩ টি কার্যকরী কৌশল প্রতীকের বাটনকে আইকন বা টুল বাটন বলা হয়। মেনু সিলেক্ট করে প্রয়োজনীয় কমান্ড অপশন সিলেক্ট করে কোন কাজ করার পরিবর্তে সরাসরি টুলবারের প্রতীক বাটনে ক্লিক করে একই কাজ সম্পাদন করা যায়। তাহলে সময় অনেক কম লাগে। আমাদের রাতের স্বপ্নের মধ্যে অনেক রহস্য এবং অজানা - ইঙ্গিত, রূপক দৃশ্য, প্রতীক।\nকাবুল বিশ্ববিদ্যালয়ের সাময়িকী ছিল ‘আদব’ (সংস্কৃতি)। শিশুদের সঙ্গী ‘কামকায়ানো আনিস’ ভর্তি থাকতো ধাঁধাঁ আর গল্প দিয়ে।\nঝরনা এবং চিন্তার একটু পুনরুদ্ধার’ শারীরিক এটা সত্যিই সমস্যার অন্তত ছিল.\nঅন্যদিকে, ফরক্স ট্রেডার হতে হলে আপনাকে মার্কেট বিশ্লেষণ খুব ভালো করে করতে হবে। আপনি যদি ভালো করে মার্কেট বিশ্লেষণ করতে না পারেন তাহলে ফরেক্স মার্কেট আপনার জন্য সর্বনাশের কারন হয়ে দাড়াতে পারে।\n১ জুন হতে ২৪০ জন লোক বহনকারী এয়ারপ্লেন তার টিকেট ব্যবস্থার রূপ বদলালো। আন্তর্জাতিক বিমান পরিবহন সংস্থা কাগজের টিকেটের পরিবর্তে এখন ইমেইলে টিকেট ক্রয়ের ব্যবস্থা করেছে। আন্তর্জাতিক বিমান পরিবহন সংস্থার ৯৪% সদস্য গত ফেব্রুয়ারিতেই কাগজে বিমান টিকেট ব্যবস্থা হতে সরে এসেছে। আর এই জুনের প্রথম রবিবারে স্থায়ীভাবে ডিজিটাল প্রযুক্তিতে টিকেট বিক্রয় শুরু হলো। মোঃ মুঞ্জুরুল হক মুঞ্জু, কিশোরগঞ্জ জেলা প্রতিনিধি: কিশোরগঞ্জের পাকুন্দিয়ায় ক্ষুদ্র ও প্রান্তিক কৃষকদের মাঝে বিনামূল্যে সার ও বীজ বিতরণ করা হয়েছে। কৃষি প্রণোদনা কর্মসূচির আওতায় চলতি ২০১৯-২০২০ অর্থ বছরে খরিপ-১মৌসুমে আউশ ফসলের উৎপাদন বৃদ্ধির লক্ষ্যে ওই বীজ ও সার বিতরণ করা হয়। আজ শনিবার দুপুরে উপজেলা প্রশাসন ও উপজেলা কৃষি সম্প্রসারণ অধিদফতরের আয়োজনে উপজেলা পরিষদ চত্বরে আনুষ্ঠানিকভাবে ওইসব কৃষি উপকরণ বিতরণ করা হয়।\nএকটি বিধবা এর হিম জড়িত অন্তর্নিহিত রোগ চিকিত্সা জড়িত, এটি কারণ, এটি মেনোপজ অনেক আগে ঘটেছে। যখন মেনোপজ দেখা দেয়, হরমোন থেরাপি, ডায়েট, এবং জিমন্যাস্টিক কার্যকর হয়। হিম থেকে মুক্তি পেতে সিদ্ধান্তটি রোগীর অবস্থার উপর নির্ভর করে তৈরি করা হয়। ক্রমিক ১: প্রাতিষ্ঠানিক ব্যবস্থা\nময়লা-বিরক্তিকর, ধুলো-বিরক্তিকর এবং গ্রীস বিরক্তিকর বৈশিষ্ট্য।\nস্থানীয় জাদুকরী করতে Witchwood বন যান, আমরা উদ্ভিদ Gransys ঔষধি, যার মধ্যে তিনি ঔষধি মদের দেয়ঃ ফিরে যান। আমরা ফলে আধান পুঁজি ফিরে একজন লোক Arsmith ডেকে শ্রেণীভুক্ত। নিমপুকুর ছেড়ে অসীম গাঙ্গুলি অভিকর্ষের নাড়ি তুলে নিয়ে এসেছেন কলকাতার বাইরে, ওঝাপুরে ! চলে গেছেন, র‍্যাদার। রাহুল যেমন এক শহর থেকে অন্য শহরে নিজের চাকরি তুলে-তুলে নিয়ে গেছে সারা জীবন, তারপর চাকরিকে তুলে নিয়ে গেছে গ্রামে-শহরে-গঞ্জে-নদীতে, এমনকী গভীর জঙ্গলেও । জঙ্গলে বসে উপজাতি পরিবারের বউয়ের দেয়া বেগুনপোড়া খেয়েছে শালপাতায়, পোড়ানো ট্রেন্ডের শক্তি নির্ধারণের ৩ টি কার্যকরী কৌশল কাঁঠালবিচি বা কাঁচকলা-পোড়া খেয়েছে, চাল-গম তাদের অনধিগম্য বলে।\nঊর্ধ্বতন কর্তৃপক্ষের বিভাগীয় আদেশ নির্দেশ প্রতিপালন। সম্পূর্ণ ব্যাকআপ - সমস্ত সংরক্ষিত তথ্য; ডিফারেনশিয়াল সংরক্ষণাগার - একটি সম্পূর্ণ ব্যাকআপ পরে তথ্য সংরক্ষণ; ক্রমবর্ধমান ব্যাক আপ - সর্বশেষ ব্যাকআপ থেকে পরিবর্তিত তথ্য সংরক্ষণাগার। পরিধান-প্রতিরোধী সিস্টেমগুলি হার্ডওয়্যার সিস্টেমটিকে নিজেই সদৃশ করে ক্ষতি থেকে ডেটা রক্ষা করে। উদাহরণস্বরূপ, অনেক গুরুত্বপূর্ণ সার্ভারে দুটি পাওয়ার সাপ্লাই থাকে, বিদ্যুৎ সরবরাহের ব্যর্থতার ঘটনাক্রমে, সিস্টেমটি পরিচালনা করতে থাকে, সিস্টেম প্রশাসককে সতর্ক করে। ফল্ট সহনশীলতা সিস্টেমের একটি গুরুত্বপূর্ণ বৈশিষ্ট্য সিস্টেম বন্ধ না করে প্রতিস্থাপন করার ক্ষমতা।\nতিন দিনব্যাপী বিজ্ঞান মেলায় প্রজেক্ট ডিসপ্লে, দেয়াল পত্রিকা, স্ক্রাপ বুক ডিসপ্লে, ফটোগ্রাফি প্রদর্শনী, অলিম্পিয়াডস, আইকিউ টেস্ট, সাইন্সফিকশন লিখন, ট্রেন্ডের শক্তি নির্ধারণের ৩ টি কার্যকরী কৌশল কুইজ, সুডোকু প্রতিযোগিতা, বিজ্ঞান ভিত্তিক উপস্থিত বক্তৃতা ও রোবোটিক ওয়ার্কশপ প্রতিযোগিতা অনুষ্ঠিত হবে। এতে দেশের প্রায় দুই শতাধিক খ্যাতনামা স্কুল ও কলেজের ছাত্র-ছাত্রী অংশগ্রহণ করছে। ম্যাচে দুটি পরিবর্তন আনেন লিভারপুল কোচ। মিলনালের সাসপেনশন আর ফ্যাবিনহো জায়গা হয় সাইডবেঞ্চে। তাদের পরিবর্তে নামানো হয় শাকিরি, উইজনালডামদের। যোগ হন ভ্যান ডিকও। সবমিলিয়ে পূর্ণ শক্তির দল পায় স্বাগতিকরা। যার ফল আসে ৩ মিনিটেই। অল রেডদের হয়ে গোল করেন সাদিও মানে।\nআমাদের ফরেক্স ট্রেডিং ওয়েবসাইট বিনিয়োগ শব্দটি বর্ণনারিগ্রেশন এর দুটি মৌলিক ধরনের রৈখিক নির্ভরণ এবং একাধিক সংশ্লেষণ\n2 তাৎক্ষণিক ফরেক্স ট্রেডিং\n5 আপনার ট্রেডিং পরিকল্পনা বিকাশ\n7 বাংলাদেশীদের জন্য ফরেক্স কতটা সহায়ক


ইবিতে আইসিএসডিএপি'র দু'দিনব্যাপী সম্মেলন শুরু\n১৪ সেপ্টেম্বর ২০১৯, ০৩:৪২ পিএম | নকিব\nমুনজুরুল ইসলাম নাহিদ ,ইবি প্রতিনিধি :দেশে প্রথমবারের মত শুরু হলো সামাজিক উন্নয়ন বিষয়ক এশিয়-প্রশান্ত মহাসাগরীয় আন্তর্জাতিক জোট আইসিএসডিএপি'র ৭ম সম্মেলন।\n"সামাজিক অস্থিরতা, শান্তি ও বিকাশ" শিরোনামে অনুষ্ঠিত হচ্ছে সংস্থাটির দ্বি-বার্ষিক এ সম্মেলন। দু'দিনব্যাপী এ সম্মেলন শেষ হবে আগামীকাল রোববার।\nশনিবার (১৪ সেপ্টেম্বর) সকাল ১০টায় ইসলামী বিশ্ববিদ্যালয়ের বীরশ্রেষ্ঠ হামিদুর রহমান মিলনায়তনে সম্মেলনটি শুরু হয়।\nইন্টারন্যাশনাল কনসোর্টিয়াম ফর সোশ্যাল ডেভলপমেন্ট, এশিয়া-প্যাসিফিক শাখা (আইসিএসডিএপি) এবং ইসলামী বিশ্ববিদ্যালয়ের সমাজকল্যাণ বিভাগ যৌথভাবে এ সম্মেলনের আয়োজন করে।\nসম্মেলনে এশিয়া, ইউরোপ ও অস্ট্রেলিয়ার আট দেশের ৪৭ জন বিদেশী বিশেষজ্ঞসহ ২৬৭ জন সামাজিক উন্নয়ন বিশেষজ্ঞ অংশ নেন।\nসম্মেলনের উদ্বোধনী দিনে বিশ্ববিদ্যালয়ের উপ-উপাচার্য ও সোস্যাল ওয়েলফেয়ার বিভাগের সভাপতি অধ্যাপক ড. শাহিনুর রহমানের সভাপতিত্বে প্রধান অতিথি ছিলেন উপাচার্য অধ্যাপক ড. হারুন-উর-রশিদ আসকারী। বিশেষ অতিথি ছিলেন রয়েল ইউনিভার্সিটি অব ঢাকা এর উপাচার্য অধ্যাপক ড. প্রফুল্ল চন্দ্র বর্মণ ও ইবির কোষাধ্যক্ষ অধ্যাপক ড. সেলিম তোহা। প্রধান আলোচক ছলেন অস্ট্রেলিয়ার চার্ল স্টুয়ার্ট বিশ্ববিদ্যালয়ের সমাজকল্যাণ বিভাগের অধ্যাপক ও আইসিএসডিপির প্রেসিডেন্ট ডঃ মানোহর পাওয়ার।\nদু'দিনের সম্মেলনে ইবির বিভিন্ন ভেন্যুতে গৃহযুদ্ধ, শরণার্থী এবং সামাজিক অস্থিরতা, অর্থনৈতিক বৈষম্য এবং শান্তি ও উন্নয়নের উপর তার প্রভাব, জনসংখ্যা বৃদ্ধি এবং সামাজিক অস্থিরতা, বিশ্বায়ন ও অভিবাসন এবং শান্তিসহ বিভিন্ন বিষয়ে ৬৫ টি প্রবন্ধ উপস্থাপিত হবে।\nআন্তর্জাতিক এ সম্মেলনের প্রধান পৃষ্ঠপোষক ইসলামী বিশ্ববিদ্যালয়ের উপাচার্য অধ্যাপক ড. হারুন উর রশিদ আসকারী । অপর পৃষ্ঠপোষকদ্বয় হলেন উপ-উপাচার্য ও সমাজকল্যাণ বিভাগের সভাপতি অধ্যাপক ড. শাহিনুর রহমান এবং অস্ট্রেলিয়ার চার্ল স্টুয়ার্ট বিশ্ববিদ্যালয়ের সমাজকল্যাণ বিভাগের অধ্যাপক ও আইসিএসডিপির প্রেসিডেন্ট ডঃ মানোহর পাওয়ার।


Letters to editor: Useless machine - Anandabazar\nLetters to editor: Useless machine\n২৩ নভেম্বর, ২০২০, ০০:১৮:২২\nশেষ আপডেট: ২৩ নভেম্বর, ২০২০, ০০:২৯:০৭\nসম্পাদক সমীপেষু: অকেজো মেশিন\nপেট্রল পাম্পগুলিতে গাড়ির জন্য তেল নিতে গিয়ে গ্রাহকেরা একাধিক সুবিধা পেয়ে থাকেন। যেমন, বেশ কিছু পাম্পে পানীয় জলের ব্যবস্থা থাকে। আবার অনেক পাম্পে গাড়ির চাকার হাওয়া চেক করার জন্য মেশিন বসানো থাকে। দুঃখের বিষয়, প্রায় সব পাম্পেই মেশিনটি অকেজো অবস্থায় থাকে, বা চালানোর মতো কোনও ব্যক্তি থাকে না। কখনও বলা হয়, সেটি খারাপ।\nমেদিনীপুর শহরে একাধিক পাম্প আছে। প্রায় সব ক’টিতেই হাওয়া চেক করার মেশিনও আছে। কিন্তু তা সারা বছরই অকেজো থাকে। এই বিষয়ে জানতে চাওয়া হলে বেশির ভাগ ক্ষেত্রে একই উত্তর। ‘কয়েক দিন একটু ডিস্টার্ব করছে’, ‘এখন অপারেট করার লোক নেই’, ‘সারানো হয়নি’ ইত্যাদি। আসলে মেশিনগুলি সারা বছরই একই অবস্থায় থাকে। এই সুযোগকে কাজে লাগিয়ে বেশ কিছু অসাধু ব্যবসায়ী গাড়ির হাওয়া চেক করতে অতিরিক্ত টাকা নিচ্ছেন। এতে অসুবিধায় পড়ছেন সাধারণ মানুষ। যে পরিষেবা বিনা খরচে পাওয়ার কথা, তার জন্যও টাকা গুনতে হচ্ছে।\nগ্রাহকদের প্রকৃত পরিষেবা দেওয়ার জন্য ওই সমস্ত মেশিন খারাপ হলে তা দ্রুত সারাতে হবে এবং তার জন্য উপযুক্ত লোক মজুত রাখতে হবে। প্রত্যেক গ্রাহককেও সচেতন হতে হবে। পরিষেবা না পেলে প্রয়োজনে পাম্প মালিকের কাছে অভিযোগ করতে হবে। তবেই এই সমস্যার সমাধান হবে।\nকর্নেল গোলা, পশ্চিম মেদিনীপুর\nসম্পাদকীয় নিবন্ধ ‘আশার আলো’য় (১৯-১১) যে আশঙ্কার উল্লেখ আছে, তা অমূলক নয়। কালীপুজো, দীপাবলি ও ছটপুজোয় শান্ত ও শব্দদূষণহীন থাকার যে ছবি শহর, শহরতলি ও জেলাগুলিতে চোখে পড়ল, তার কৃতিত্ব হাইকোর্ট ও প্রশাসনের পাওয়া উচিত। হাইকোর্টের এই নির্দেশ ছিল করোনাভাইরাসের প্রেক্ষিতে। তবে, এমন নির্দেশ আদালত আগেও জনস্বার্থে দিয়েছে। তখন তাতে কাজ বিশেষ হয়নি। কিন্তু এ বার নাগরিক সমাজের শৃঙ্খলা, সংযম ও সচেতনতার কৃতিত্ব বেশি। করোনা ভয় কাজ করেছে।\nযেটুকু নিয়মহীনতা লক্ষ করা গিয়েছে, তা একটা ক্ষুদ্র অংশের মধ্যে। এরা কোনও নিয়মশৃঙ্খলার ধার ধারে না, কোনও নির্দেশের তোয়াক্কা করে না, আপন খেয়ালে মেতে থাকে। আতশবাজি ও শব্দবাজি যে পরিবেশ ও শব্দদূষণ ছড়ায়, তাতে হৃদ্‌রোগী বা করোনা রোগীর শ্বাসকষ্ট বেড়ে যায়, পশুপাখি ত্রস্ত হয়ে পড়ে— এ জ্ঞান সবারই আছে। বহু বছরের চর্চিত বিষয় হলেও এত দিন দুর্ভাগ্যজনক ভাবে মান্যতা দেওয়া হয়নি। দায়িত্বজ্ঞান ও দায়বদ্ধতার যে পরিচয় পাওয়া গেল এ বার, তা যে অন্য সময়ও আমরা চাইলেই করতে পারি, এর সুস্পষ্ট ইঙ্গিত ফুটে উঠেছে। এটা শতাংশের হিসেবে পুরোটাই ঘরে তোলা যেত, যদি প্রশাসন থানা-স্তর অবধি সক্রিয়তা দেখিয়ে থেমে না যেত। সরকার এত ক্লাব বা সংস্থাকে সরকারি কোষাগার থেকে টাকা দেয়, তাদের উপরেও নিয়ম মানানোর দায়িত্ব দিলে ছুটকোছাটকা যেটুকু বাজি ফাটানো হয়েছে, তা-ও আটকানো যেত।\nপ্রসঙ্গত উল্লেখ করি, আমার বাড়ির সামনে দু’-চারটে শব্দবাজি ফাটানোর শব্দ শুনে ঘরের বাইরে আসি। বলি, সরকার বাজি ফাটাতে বারণ করেছে করোনা রোগীদের কথা ভেবে। এই ধোঁয়া তাঁদের শ্বাসনালিতে ঢুকলে কেউ বাঁচাতে পারবে না, আমরাও অসুস্থ হয়ে পড়ব। কাজ হল। আর একটাও বাজি ফাটেনি।\nসৌম্যেন্দ্র নাথ জানা\nসম্প্রতি মুখ্যমন্ত্রী ঘোষণা করেছেন, ২০২১-এর মাধ্যমিক ও উচ্চ মাধ্যমিকের টেস্ট পরীক্ষা এই বছর অতিমারির কারণে হবে না। সবাই প্রোমোশন পেয়ে মূল পরীক্ষায় বসার ছাড়পত্র পাবে। মাধ্যমিক-উচ্চ মাধ্যমিকের চূড়ান্ত পর্যায়ের পরীক্ষার আগে ছাত্রছাত্রীদের পুরো সিলেবাসের উপর পরীক্ষার মহড়া খুব প্রয়োজন। আনলক পর্বে রাজ্য জুড়ে সব খুলে গিয়েছে। ন্যূনতম সামাজিক দূরত্ব না মেনেই মিটিং-মিছিল, বাজারহাট, ধর্মীয় উৎসব চলছে। তা হলে বেঞ্চ প্রতি দু’জন করে বসে পরীক্ষা দিলে অসুবিধা কোথায়? অটো-প্রোমোশনের পাশাপাশি ঐচ্ছিক পদ্ধতিও রাখা হোক, যার মাধ্যমে ইচ্ছুক পরীক্ষার্থীরা টেস্ট পরীক্ষা দিয়ে নিজেদের প্রস্তুতি যাচাই করে নিতে পারবে।\nশিক্ষামন্ত্রী পার্থ চট্টোপাধ্যায় জানিয়েছেন যে, এ বছর রাজ্যের কোনও স্নাতক ও স্নাতকোত্তর স্তরের শিক্ষা প্রতিষ্ঠানে আসন ফাঁকা রাখা যাবে না। কোনও কলেজ বা বিশ্ববিদ্যালয় আসন খালি রাখছে কি না, বা আসন খালি হলে মেধা তালিকায় থাকা পরবর্তী প্রার্থীকে জানানো হচ্ছে কি না, সেই বিষয়ে নজরদারি কে করবে?\nকলকাতা বিশ্ববিদ্যালয়ের অধীনস্থ অধিকাংশ কলেজের ভর্তি প্রক্রিয়া প্রায় শেষ। নথিপত্র যাচাই না হলেও রেজিস্ট্রেশন শুরু হয়ে গিয়েছে। সেখানে কিছু কলেজ কর্তৃপক্ষ চরম উদাসীনতার পরিচয় দিচ্ছেন। নতুন মেধা তালিকাও প্রকাশ হয়নি সেই সব কলেজের ওয়েবসাইটে, ভর্তি সংক্রান্ত কোনও উদ্যোগও করা হয়নি। উল্লেখ্য যে, এই সব কলেজের বিরুদ্ধে ভর্তি-সংক্রান্ত অনেক অভিযোগ উঠেছে আগে। এ বছর অনলাইন ভর্তি হলেও, তা যে সম্পূর্ণ দুর্নীতিমুক্ত, সেই ভরসার জায়গা কোথায়?\nডাকবাক্সে ভোট দিন’ (সম্পাদক সমীপেষু, ১৭-১১) পত্রে সমিরুল ইসলাম ঠিক কথা বলেছেন। আমাদের দেশে এ ভাবে ভোট দেওয়া সব দিক দিয়েই মঙ্গলজনক। এত বড় অতিমারি চলল, কিন্তু ভোটব্যবস্থার কোনও পরিবর্তন হল না। অথচ, আমেরিকা দেখিয়ে দিল বাড়িতে বসে ডাকবাক্সে ভোট দেওয়ার কত সুন্দর ব্যবস্থা। ডাকে ভোট দেওয়ার বন্দোবস্ত করতে নির্বাচন কমিশনকে কোনও হ্যাপা পোহাতে হবে না। অনেক জটিলতা হ্রাস পাবে। তার উপর রাজনৈতিক হানাহানি এবং খরচও অনেকাংশেই কমে যাবে।\nসম্প্রতি যে কোনও কাজের দিন রাষ্ট্রায়ত্ত ব্যাঙ্কের মেন গেটের বাইরে বিশাল লাইন পড়ছে। সংক্রমণের আশঙ্কায় কর্তৃপক্ষ বেশি মানুষকে ভিতরে ঢুকতে দিচ্ছেন না। কিন্তু কর্তৃপক্ষ কি গেটের বাইরে দাঁড়ানো গ্রাহকদের খেয়াল করে দেখেছেন? চড়া রোদ-বৃষ্টির মধ্যে তাঁরা দাঁড়িয়ে আছেন, বেশির ভাগ ক্ষেত্রে নিত্য প্রয়োজনের টাকা তোলার জন্য। কোনও জায়গায় দ্বার-রক্ষক কিছু ক্ষণ পর গেট খুলে মানুষ ঢোকাচ্ছেন ও বেরোতে দিচ্ছেন। তখন দূরত্ববিধি শিকেয় তুলে ঠেলাঠেলি লেগে যাচ্ছে। কয়েক দিন আগে একটি শাখায় এক বৃদ্ধ লাইফ সার্টিফিকেট জমা দিয়ে কাতর ভাবে দেখালেন হাতের কব্জি ও কনুইয়ের মধ্যবর্তী অংশে সদ্য লাল দাগড়া, অপ্রশস্ত ভাবে খুলে রাখা কোলাপসিবল গেট দিয়ে ঢোকার সময় ধাক্কা খাওয়ার ফল। আধিকারিক জানালেন, প্রয়োজনের তুলনায় অনেক কম কর্মী দিয়ে কাজ চালাতে হচ্ছে। অসহায় তাঁরা।\nব্যাঙ্ক কর্তৃপক্ষের কাছে আবেদন, এঁদের প্রতি একটু মানবিক আচরণ করুন। গেটের বাইরে শেড লাগানো প্রয়োজন। অনেক সময় ঘণ্টাখানেকের বেশি সময় লাইনে থাকতে হচ্ছে। অপেক্ষাস্থলে যেন বসার বেঞ্চ থাকে। এটিএম কাউন্টারেও যেন একশো ও পাঁচশোর নোট-সহ পর্যাপ্ত টাকা থাকে। তাতে শাখাগুলিতে ভিড় কমতে বাধ্য।\nসম্পাদক সমীপেষু: এক টুকরো রবীন্দ্রনাথ\nসম্পাদক সমীপেষু: পথ খোঁজা দরকার


এক মহামানবের বিরুদ্ধে বহুমুখী ঐতিহাসিক ষড়যন্ত্র – ইস্টিশন ব্লগ\nAuthor: খোরশেদ আলম Published Date: ডিসেম্বর ৮, ২০১৬\nবাঙালি জাতির জনক বা বাংলাদেশের প্রতিষ্ঠাতা, সর্বকালের সর্বশ্রেষ্ঠ বাঙালি বঙ্গবন্ধু শেখ মুজিবুর রহমানের বিরুদ্ধে স্বাধীনতা বিরোধী চক্রের ষড়যন্ত্রের কোন অন্ত ছিল না। রাজনৈতিক অঙ্গন থেকে শুরু করে পারিবারিক সদস্যদের নিয়ে পর্যন্ত ষড়যন্ত্রকারীরা ষড়যন্ত্রে মেতে উঠেছিল। বঙ্গবন্ধুর তার পরিবারের শেষ রক্তবিন্দু দিয়ে অর্জিত সকল সুনাম-খ্যাতি এবং তাঁর ভাবমূর্তিকে বাংলার জনমানসে নস্যাৎ করাই ছিল স্বাধীনতা বিরোধীদের মূল লক্ষ্য। শুধুমাত্র স্বাধীনতা বিরোধীরা একা নয়, দেশি-বিদেশি বিভিন্ন চক্র নিয়ে তারা সর্বাত্মকভাবে জনমনে বঙ্গবন্ধুর প্রতি সাধারণ মানুষের ভালবাসাকে তারা বিষিয়ে তুলতে চারিদিক থেকে চক্রান্তের জাল বুনেছিল।\nবাংলাদেশের স্বাধীনতা বিরোধীদের বড় শত্রু ছিল বঙ্গবন্ধু ও তার দল-সহযোগীরা। তাদের নেতৃত্বে যে বাংলার মানুষ স্বাধীনতার রক্তিম সূর্য ছিনিয়ে এনেছিল। পৃথিবীর বুকে বাংলাদেশ নামক একটি স্বাধীন মানচিত্র খচিত রাষ্ট্রের জন্ম হয়েছিল। দুঃখের বিষয়, সেই স্বাধীনতা বিরোধীরা আজও আমাদের স্বাধীনতা এবং সার্বভৌমত্বকে নস্যাৎ করতে উৎ পেতে বসে থাকে। সময়-সুযোগ পেলেই তারা নতুন নতুন ষড়যন্ত্রে মেতে উঠে।\nস্বাধীনতা পরবর্তী সময়ে একটি যুদ্ধবিধ্বস্ত রাষ্ট্রের পুনর্গঠনের সার্বিক দায়িত্ব নিতে হয়েছিল বঙ্গবন্ধু শেখ মুজিবুর রহমানকে। তখন ছিল না কোন প্রশাসন, রাষ্ট্রীয় অবকাঠামো, পুল-কালভাট। চারিদিকে শুধু ধ্বংসযজ্ঞ আর ধ্বংসযজ্ঞ। তৎকালীন সময়ে বঙ্গবন্ধু তার আন্তর্জাতিক সুনাম কাজে লাগিয়ে দ্রুত দেশ পুনর্গঠনের কাজে মনোনিবেশ করলেন। কিন্তু স্বাধীনতা বিরোধীরা এবং বঙ্গবন্ধু বিরোধীরা হাল ছাড়েনি। তারা জনমনে বঙ্গবন্ধু প্রশাসন সম্পর্কে একের পর এক অপপ্রচার এবং চক্রান্তের জাল বুনেই যাচ্ছিল। বঙ্গবন্ধু তাঁর শাসনামলে, ১৯৭২ সালে জামায়াতে ইসলামীকে যুদ্ধাপরাধের সাথে জড়িত থাকার কারনে এবং ধর্মভিত্তিক রাজনীতি করার কারনে নিষিদ্ধ ঘোষণা করেছিল। তৎসময়ে জামায়াতের শীর্ষ স্থানীয় নেতৃবৃন্দ বাংলাদেশ থেকে পালিয়ে গিয়ে পাকিস্থান, যুক্তরাজ্য এবং পৃথিবীর অন্যান্য মুসলিম রাষ্ট্রে আশ্রয় গ্রহণ করেছিল। যুক্তরাজ্যে শরণার্থী থাকাকালীন সময়ে, গোলাম আজম পূর্ব পাকিস্থান পুনরুদ্ধার কমিটিও গঠন করেছিল। বিদেশের মাটিতে থেকেও বঙ্গবন্ধু এবং তাঁর সরকারের বিরুদ্ধে তাদের ষড়যন্ত্রের চাল চেলে যাচ্ছিল একে একে। স্বাধীনতার বিরোধীদের বিভিন্ন ষড়যন্ত্রের মূল হাতিয়ার ছিল বঙ্গবন্ধু তথা তাঁর প্রশাসনের বিরুদ্ধে দেশব্যাপী অপপ্রচার-গুজব।\nঅপপ্রচার নং ১. বঙ্গবন্ধুর ধর্মীয় মতবাদ ও তাঁর জন্ম পরিচয় নিয়ে মিথ্যাচার। সংখ্যাগরিষ্ঠ এই বাংলাদেশে তারা গুজব রটানোর সর্বাত্মক চেষ্টা করছিল যে বঙ্গবন্ধু হিন্দু ধর্মাবলম্বী, তিনি হিন্দু পরিবারের সন্তান। তাঁর বাবা-মা হিন্দু ছিল ইত্যাদি।\nমিথ্যাচারের সংক্ষিপ্ত জবাব-\nবঙ্গবন্ধু শেখ মুজিবুর রহমান ১৯২০ সালের ১৭ই মার্চ বর্তমান গোপালগঞ্জ জেলার টুঙ্গীপাড়া গ্রামে জন্মগ্রহণ করেন। তাঁর ডাক নাম ছিল ‘খোকা’। শেখ মুজিবুর রহমানের বাবা শেখ লুৎফর রহমান, তদানীন্তন ভারতীয় উপমহাদেশের বঙ্গ প্রদেশের অন্তর্ভুক্ত গোপালগঞ্জ জেলা দায়রা আদালতের সেরেস্তাদার ছিলেন। শেখ মুজিবের পূর্ব পুরুষ দরবেশ শেখ আওয়াল ১৪৬৩ সালে হযরত বায়েজিদ বোস্তামী (রাঃ) এর সঙ্গে ইসলাম প্রচারের জন্য ইরাকের বাগদাদ হতে বঙ্গীয় এলাকায় আগমন করেন।\nযাই হোক, ধর্ম পালন সম্পর্কে, বাঙালি জাতির প্রতিষ্ঠাতা বা জাতির জনক বঙ্গবন্ধুর একটি ঘোষণা অত্যন্ত প্রণিধানযোগ্য। বাংলাদেশের ধর্মীয় ও রাজনৈতিক প্রেক্ষাপটে ১৯৭২ সালের ৪ অক্টোবর খসড়া সংবিধানের ওপর আলোচনার জন্য যে সম্মেলন হয়, সে অধিবেশনে তিনি সেই ঘোষণা দেন, ‘ধর্ম নিরপেক্ষতা মানে ধর্মহীনতা নয়। বাংলার সাড়ে সাত কোটি মানুষের ধর্ম-কর্ম করার স্ব-স্ব অধিকার অব্যাহত থাকবে। আমরা আইন করে ধর্ম-কর্ম চর্চা বন্ধ করতে চাই না এবং তা করবও না। মুসলমানরা তাদের ধর্ম-কর্ম পালন করবে। তাদের বাধা দেয়ার ক্ষমতা রাষ্ট্রের কারো নেই। হিন্দুরা তাদের ধর্ম-কর্ম পালন করবে। কেউ তাদের বাধা দিতে পারবে না। বৌদ্ধরা তাদের ধর্ম, খ্র্রিষ্টানরা তাদের ধর্ম পালন করবে। কেউ তাদের বাধা দিতে পারবে না। আমাদের আপত্তি হলো এই যে, ধর্মকে রাজনৈতিক হাতিয়ার হিসেবে ব্যবহার করা চলবে না। যদি কেউ বলে যে, ধর্মীয় অধিকার খর্ব করা হয়েছে, আমি বলবো, ধর্মীয় অধিকার রক্ষা করার ব্যবস্থা করা হয়েছে।’ মূলত স্বাধীন সার্বভৌম বাংলাদেশের রাষ্ট্রীয় কাঠামোতে জাতিরজনকের ধর্ম নিরপেক্ষতার উৎস ছিল মহানবীর (স.) মদিনার সেই শিক্ষা ও দীক্ষা যেখানে অন্যতম শর্ত ছিল: ‘মদিনায় ইহুদি-নাসারা-পৌত্তলিক এবং মুসলমান নিজ নিজ ধর্ম পালন করবে।’\nঅর্থাৎ আমাদের প্রিয় নবী হযরত মুহাম্মদ (স.) ভাষায়, ‘যার যার ধর্ম তার তার কাছে।’ আর ধর্ম নিয়ে বাড়াবাড়ি না করার তাগিদ পবিত্র কোরআন শরীফে বারংবার দেয়া হয়েছে এবং পবিত্র কোরআন শরীফে উল্লেখ আছে, ধর্ম নিযে বাড়াবাড়ি করে অতীতে বহুজাতি ধ্বংস হয়ে গেছে। মহানবীর (স.) একজন অনুসারী বা উম্মত হিসেবে ইসলাম ধর্মের প্রচার ও প্রসারে তাই বাঙালি জাতির জনক বঙ্গবন্ধু শেখ মুজিবুর রহমান স্বাধীন বাংলাদেশের জনমানসে ইসলাম ধর্ম প্রচার ও প্রসারে যে অসামান্য অবদান রেখে গেছেন সমকালীন মুসলিম বিশ্বে এর দৃষ্টান্ত বিরল।\nবঙ্গবন্ধুর উল্লেখযোগ্য কার্যক্রমের কিছু যুগান্তকারী দৃষ্টান্ত তুলে ধরছি।\n১) ১৯৭২ সালেই তিনি ইসলামিক ফাউন্ডেশন প্রতিষ্ঠা করেন।\n২) প্রতিষ্ঠা করেন বাংলাদেশ সী’রাত মজলিশ, বাংলাদেশ মাদ্রাসা শিক্ষাবোর্ড পুনর্গঠন করেন তিনি। পূর্বে সায়ত্বশাসিত মাদ্রাসা বোর্ড ছিল না।\n২) বিশ্ব এজতেমার জন্য টঙ্গীতে সরকারি জায়গা বরাদ্দ দেন।\n৩) সদ্য স্বাধীনতা প্রাপ্ত দেশ হতে প্রথম পবিত্র হজ্জ জন্য সরকারী খরচে প্রতিনিধি প্রেরন করেন বঙ্গবন্ধু।\n৪) পবিত্র হজ্জ পালনের জন্য বিমান ভাড়া করাসহ সরকারি অনুদানের ব্যবস্থা করেন।\n৫) কাকরাইলের মারকাজ মসজিদের জন্য জমি বরাদ্ধ করেন তিনি।\n৬) ঈদে মিলাদুন্নবী (স.), শবে কদর, শবে বরাত উপলক্ষে সরকারি ছুটি ঘোষণা এবং উল্লিখিত দিনগুলোতে সিনেমা হলে সিনেমা প্রদর্শন বন্ধ রাখার নির্দেশ দেন তিনি।\n৭) মদ, জুয়া, হাউজিং ও অসামাজিক কার্যকলাপ যা ইসলাম ধর্ম বিরোধী তা নিষিদ্ধকরণ এবং শাস্তির বিধান করেন তিনি।\n৮) রেসকোর্স ময়দানে ঘৌড়দৌড় প্রতিযোগিতা বন্ধ করেন, রাশিয়ায় প্রথম ধর্ম প্রচারে তাবলীগ জামায়াত প্রেরণ করেন।\n৯) আরব-ইসরাইল যুদ্ধে আরব বিশ্বের পক্ষে সমর্থন দেন ও সাহায্য প্রেরণ করেন।\n১০) ১৯৭৪ সালে পাকিস্তানে ইসলামী শীর্ষ সম্মেলনে যোগ দেন এবং পরে ওআইসি সম্মেলনে যোগদান ও মুসলিম বিশ্বের সাথে কূটনৈতিক সম্পর্ক স্থাপন করেন দৃঢ়ভাবে।\n১১) রাশিয়াতে প্রথম তাবলীগ জামাত প্রেরণের ব্যবস্থা করেন। ইত্যাদি…\nতাই বঙ্গবন্ধু শেখ মুজিবের অবদানের কথা আজ দলমত ভেদে সবার জানা উচিত। মিডিয়ায় এবং সংবাদপত্রে তা প্রতিনিয়ত ব্যাপকভাবে প্রচার ও প্রকাশ করা জরুরি। এক্ষেত্রে ইসলামী ফাউন্ডেশনের দায়িত্ব এবং কর্তব্য সবচেয়ে বেশি। তাই সচেতন ধর্মীয় ও রাজনৈতিক নেতা-কর্মী-সদস্যর উচিত সেকথার প্রচার ও প্রকাশ করা। তাহলেই প্রত্যেক আমজনতা জানতে ও বুঝতে পারবে ইসলাম ধর্ম প্রচার ও প্রসারে জাতিরজনকের অবদানের কথা। আর ধর্ম নিয়ে যারা ব্যবসা করছে, করছে অপ-রাজনীতি তাদেরকে আমজনতা চিহ্নিত করতে পারবে, ঐক্যবদ্ধভাবে মোকাবেলাও করতে পারবে।\nঅপপ্রচার নং ২. চীনাপন্থী সশস্ত্র রাষ্ট্রদ্রোহী কমরেড সিরাজ শিকদারের মৃত্যু এবং জনমনে বঙ্গবন্ধু প্রশাসনের বিরুদ্ধে ক্রসফায়ারের নির্দেশদানের অপপ্রচার।\nসংক্ষেপে মিথ্যাচারের জবাব-\nসিরাজ শিকদার বাংলাদেশের একজন চীনা পন্থী মাওবাদী (বামপন্থী) বিপ্লবী নেতা ছিলেন। তিনি ১৯৪৪ সালে ২৭ সেপ্টেম্বর ময়মনসিংহে জন্মগ্রহন করেন। তার বাবার আদি নিবাস ছিল বরিশালের বানারীপাড়ায়। ১৯৬৮ সালের ৮ই জানুয়ারি সিরাজ শিকদার সমমনা কয়েকজনকে নিয়ে পূর্ব বাংলা শ্রমিক আন্দোলন প্রতিষ্ঠা করেন যার লক্ষ্য ছিল বিদ্যমান কমিউনিস্ট পার্টির বিরুদ্ধতা করা ও সত্যিকারের বৈপ্লবিক কমিউনিস্ট পার্টি প্রতিষ্ঠা করা। তাঁদের মূল প্রত্যয় ছিল: পূর্ব বাংলা পাকিস্তানের একটি উপনিবেশ এবং ‘জাতীয় মুক্তি সংগ্রামের’ মাধ্যমে এ ঔপনিশিক মাসনের অবসান ঘটাতে হবে। এ লক্ষ্যে সিরাজ সিকদারের নেতৃত্বে একটি বিপ্লবী পরিষদ গঠিত হয়। তারপর ১৯৬৮ খ্রিস্টাব্দের শেষের দিকে তিনি ঢাকা শহরে মাও সে তুং গবেষণাকেন্দ্র প্রতিষ্ঠা করেন। পাকিস্তান সরকার এটি পরবর্তীকালে বন্ধ করে দেয়।\n১৯৭১ সালে ভারতীয় সেনাবাহিনীর সরাসরি হস্তক্ষেপে দ্রুত বাংলাদেশ স্বাধীন হয়। ভারতীয় বাহিনীর এই তৎপরতাকে সাদা চোখে দেখেনি সর্বহারা পার্টি। পার্টি মনে করে, পাকিস্তানের উপনিবেশ থেকে দেশ এবার ভারতীয় উপনিবেশের মধ্যে গিয়ে পড়েছে। এ সময় নতুন বাংলাদেশে রাজনৈতিক ঐক্য গড়ে তোলার প্রশ্নে সর্বহারা পার্টি বাংলাদেশের সরকারের প্রতি একটি খোলা চিঠি লেখে। তবে মুজিব সরকার সর্বহারা পার্টির সেসব দাবির অনেকগুলোকেই তৎকালীন সরকার যুক্তিযুক্ত মনে করেনি।\nস্বাধীনতা পরবর্তীকালে সর্বহারা পার্টির কোনো দাবি না মেনে নেওয়া এবং স্বাধীনতার অব্যবহিত পর থেকেই সর্বহারা পার্টির মতাদর্শকে তেমনভাবে মূল্যায়ন না করার কারণে সিরাজ সিকদার নতুন থিসিস দিলেন। এই নতুন থিসিসের নাম দিলেন, ‘পূর্ব বাংলার বীর জনগণ আমাদের সংগ্রাম এখনো শেষ হয়নি, পূর্ব বাংলার অসমাপ্ত জাতীয় গণতান্ত্রিক বিপ্লব (জাতীয় মুক্তি ও অর্থনৈতিক স্বাধীনতা) সম্পূর্ণ করার মহান সংগ্রাম চালিয়ে যান।’ এই দলিলটি বের হয় ১৯৭২ সালের মার্চ মাসে, পরে যা আবার ১৯৭৪ সালের মার্চে পুনঃপ্রকাশিত হয়। এই দলিলে বিস্তারিত ব্যাখ্যা করা হয়, কিভাবে বাংলাদেশ নামের নতুন দেশটি ভারতীয় অর্থনৈতিক উপনিবেশে পরিণত হয়েছে। মূলত এই দলিলের মাধ্যমেই শোষিত শ্রেণীর জন্য প্রকৃত জনমুক্তির বাংলাদেশ গড়তে ‘সশস্ত্র সংগ্রাম’ অব্যাহত রাখার সিদ্ধান্ত নেয় সর্বহারা পার্টি। এর ফলে বাংলাদেশ সৃষ্টির পরও সর্বহারা পার্টির সশস্ত্র সংগ্রাম অব্যাহত থাকে। বিভিন্ন এলাকায় থানা লুটের ঘটনা ঘটতে থাকে, একই সঙ্গে শ্রেণীশত্রু খতমের নামে স্থানীয় ভূস্বামী, জোতদার থেকে শুরু করে অর্থনৈতিক সচ্ছলদের হত্যা করা হতে থাকে গোটা বাংলাদেশে। উল্লেখ্য যুদ্ধের পর পর বঙ্গবন্ধুর আহ্বানে এই চীনাপন্থী মুক্তিযোদ্ধাদের অনেকেই অস্ত্র জমা দেয়নি।\nসর্বহারা পার্টি মুক্তিযুদ্ধকে পূর্ণাঙ্গ মনে করেনি কখনোই, তাদের চোখে এটি ছিল পাকিস্তানের শোষণ থেকে বেরিয়ে ভারতের আগ্রাসনের মুখে পড়ার একটি পর্ব মাত্র। এ কারণে সর্বহারা পার্টি ১৬ ডিসেম্বরকে বিজয় দিবস হিসেবে পালন না করে ভারতীয় বাহিনীর কাছে আত্মসমর্পণ দিবস হিসেবে কালো দিবস ঘোষণা করে ওইদিন হরতাল পালনের আহ্বান জানায়। ১৯৭৩ ও ১৯৭৪ সালের ১৬ ডিসেম্বর বিজয় দিবসের দিনে সর্বহারা পার্টি সারা দেশে হরতালের ডাক দেয়।\n১৯৭২-১৯৭৪ সাল পর্যন্ত মাওবাদী গ্রুপগুলোর মধ্যে রণনীতি নিয়ে বিভেদ দেখা দেয়। শিগগিরই শুরু হয়ে যায় পরস্পরকে বহিষ্কার ও মৃত্যূদণ্ড ঘোষণা। সিরাজ শিকদার সর্বহারা পার্টিকে নিষ্কণ্টক রাখতে ‘নিপাত চক্র’ নামে পার্টির ভেতরে একটি অনুগত গ্রুপ করেছিলেন। এদের মূল কাজ ছিলো, পার্টির ভেতরের প্রতিক্রিয়াশীলদের হত্যা করা। যুদ্ধোত্তর বাংলাদেশে শেখ মুজিবের প্রধান রাজনৈতিক শত্রুতে পরিণত হয় মাওপন্থীরা। আজিজ মেহের বলেনঃ বৃহত্তর বরিশালের কাকচিরা গ্রামের ও বরিশাল কলেজের ছাত্র কমরেড সেলিম শাহনেওয়াজ ছিলো সিরাজ শিকদারের পার্টির সদস্য। ১৯৭১-এর পরে ১৯৭৩-এ পার্টির সঙ্গে মতানৈক্য হওয়ায় সিরাজ শিকদারের নির্দেশে এই আত্মত্যাগী তরুণকে হত্যা করা হয়, যেমন হত্যা করা হয়েছিলো ঢাকা বিশ্ববিদ্যালয়ের শিক্ষক হুমায়ুন কবিরকে। ১৯৭৩ ও ১৯৭৪ খ্রিস্টাব্দের ১৬ ডিসেম্বর বিজয় দিবসের দিনে সর্বহারা পার্টি সারাদেশে হরতালের ডাক দেয়। পার্টির মুখপত্র ‘স্ফুলিঙ্গ’ ও প্রচারপত্রে বলা হয়, ১৬ ডিসেম্বর হচ্ছে ভারতীয় সম্প্রসারণবাদী শক্তির কাছে মুজিব সরকারের আত্মসমর্পণ দিবস। একমাত্র জনযুদ্ধের মাধ্যমেই জনগণের বিপ্লবী সরকার প্রতিষ্ঠা করে প্রকৃত বিজয় আসতে পারে। সর্বহারা পার্টি ঢাকায় হরতাল আহ্বান করলে সন্তোষ। ১৯৭৪ খ্রিস্টাব্দে তিনি আত্মগোপনে যান।\nঠিক কি অবস্থায় সিরাজ শিকদার পুলিশের হাতে শেষপর্যন্ত আটক হন, এবং ঠিক কখন কোথায় কীভাবে তার মৃত্যু হয় সে সম্পর্কে অস্পষ্টতা রয়েছে। এদিকে বিশ্বখ্যাত সাংবাদিক অ্যান্থনী মাসকেরেনহাস ১৯৮৬ সালে ‘বাংলাদেশ: আ লিগেসি অব ব্লাড’ নামক প্রামান্য গ্রন্থে তুলে ধরেন সিরাজ সিকদার হত্যার বিস্তারিত দিক। এর আগে মুজিব সরকারের পতনের পর ১৯৭৬ সালে সাপ্তাহিক বিচিত্রায় এ সংক্রান্ত কিছু সাক্ষাতকারভিত্তিক তথ্য প্রকাশিত হয়।\nউলেখ্য, মাসকেরেনহাসই প্রথম সাংবাদিক যিনি ১৯৭১ সালে পাকিস্তান থেকে পালিয়ে গিয়ে লন্ডনের দি সানডে টাইমস পত্রিকায় তখনকার বাংলাদেশ ভূখণ্ডে পাক-বাহিনীর নির্মম হত্যাযজ্ঞের চিত্র তুলে ধরে ধরেন। তার সেই নিবন্ধ এবং বাংলাদেশের মুক্তিযুদ্ধ ভিত্তিক প্রামান্যগ্রন্থ ‘দ্যা রেইপ অব বাংলাদেশ’ সারা বিশ্বে তুমুল আলোড়ন সৃষ্টি করে, মুক্তিযুদ্ধের স্বপক্ষে জনমত তৈরিতে গুরুত্পূর্ণ ভূমিকা রাখে। দীর্ঘ অভিজ্ঞতা সম্পন্ন এই সাংবাদিকের ছিলো একে ফজলুল হক, খাজা নাজিমুদ্দীন, শেখ মুজিবুর রহমান, জিয়াউর রহমানসহ শীর্ষ স্থানীয় রাজনীতিবিদদের সঙ্গে প্রত্যক্ষ যোগাযোগ।\n‘বাংলাদেশ: আ লিগেসি অব ব্লাড’ গ্রন্থে মাসকেরেনহাস মুজিব হত্যা, তিন জাতীয় নেতা হত্যা, জিয়উর রহমান হত্যাসহ যুদ্ধোত্তর বাংলাদেশের নানা নাটকীয় ঘটনা নিজস্ব অনুসন্ধান থেকে বর্ণনা করেন। এ জন্য তিনি শাতাধিক সাক্ষাৎকারও নিয়েছিলেন।\nমাসক্যারেনহাস বলছেনঃ সিরাজ সিকদার ১৯৭৪ সালের ডিসেম্বরের শেষ দিকে চট্টগ্রামের কাছাকাছি এক এলাকা থেকে (টেকনাফ) পুলিশ কর্তৃক গ্রেফতার হন। স্থানীয় লোকজনের মতে, ১৯৭৫ খ্রিস্টাব্দের ১ জানুয়ারি চট্টগ্রামের হালিশহরে সরকারী গোয়েন্দা সংস্থার লোকজন তাঁকে গ্রেপ্তার করেন। চট্টগ্রাম থেকে আত্মগোপন করে সিরাজ সিকদারকে সরে যাওয়ার নির্দেশ দিয়েছিল তার পার্টির গোয়েন্দা উইং। কিন্তু তিনি পার্টির শহীদ এক কর্মীর বাসায় যাচ্ছিলেন দেখা করার জন্য। এরপরই চট্টগ্রাম ত্যাগ করে কোনো ঘাঁটি অঞ্চলে গা ঢাকা দেবেন। একটি স্কুটার নিয়ে পাহাড়তলী যাবেন। চট্টগ্রামের নিউমার্কেট এলাকায় এলে স্কুটার থামায় সাদা পুলিশ। সিরাজ সিকদার নির্বিকার ভঙ্গিতে নিজেকে পরিচয় দেন ব্যবসায়ী হিসেবে। এমনকি চট্টগ্রাম চেম্বার অব কমার্সের সদস্য হিসেবে নিজেকে পরিচয় দিলে ঘাবড়ে যায় ডিবির সাদা পুলিশের দল। এবার কয়েক ব্যবসায়ীকে ফোন করা হয়। তাঁরা জানান, তিনি একজন ভালো ব্যবসায়ী। তবে ঢাকার গোয়েন্দা সদর দপ্তর নিশ্চিত করে যে যাকে ধরা হয়েছে তিনিই সেই কুখ্যাত রাষ্ট্রদ্রোহী সিরাজ সিকদার। ওই দিনই সিরাজ সিকদারকে বিমান যোগে ঢাকায় নিয়ে আসা হয়।\nতারপর, পরদিন ২ জানুয়ারি ১৯৭৫ রাতে পুলিশ ভ্যান দিয়ে শেরেবাংলা নগর থেকে সাভারে রক্ষীবাহিনীর ক্যাম্পে যাওয়ার পথে সে ভ্যান থেকে লাফিয়ে পড়ে পালিয়ে যাওয়ার চেষ্টা করলে আইনশৃঙ্খলা রক্ষাকারী বাহিনীর সদস্যরা তাকে লক্ষ্য করে গুলি ছুঁড়ে এবং সে ঘটনাস্থলেই মারা যায়। এদিকে সিরাজ সিকদারকে, শেখ মুজিবের নির্দেশেই হত্যা করা হয়েছে বলে কুচক্রিমহল সারাদেশে একটি মিথ্যা গুজব রটিয়ে দিল।\nঅপপ্রচার নং ৩. শেখ মুজিবের বড় ছেলে শেখ কামাল মেজর ডালিমের স্ত্রীকে হাইজ্যাক করে শালিনতাহানির চেষ্টা করেছিল।\nঅপপ্রচারের সংক্ষিপ্ত জবাব-\nমেজার ডালিমের স্ত্রীকে উত্যক্ত করা নিয়ে শেখ কামালের বিরুদ্ধে ব্যাপক অপপ্রচার চালানো হয়। অথচ যে বিষয়টি শেখ কামাল ভাল করে জানতেন ও না সেটা কি করে শেখ কামালের বলে চালিয়ে দেয়া হলো। প্রকৃত ঘটনা হল- মেজর ডালিম বঙ্গবন্ধুর এবং বেগম মুজিবের প্রতি অনুগত ছিলো, বঙ্গবন্ধু ও ডালিম একসঙ্গে মুড়িও খেত। সমস্যার সূত্রপাত হয় যখন ডালিমের বোনের বিয়েতে ডালিমের সুন্দরী স্ত্রী তাসনিমকে গাজী গোলাম মোস্তফার এক ছেলে উত্যক্ত করার চেষ্টা করে। ডালিম তাকে চড় মারে। তখন গাজী গোলাম মোস্তফা মেজর ডালিমকে মুজিবের বাড়িতে নিয়ে যায় এবং সবসময় বিরোধ নিষ্পত্তিকারী শেখ মুজিবুর রহমান পারিবারিক বন্ধু ও শুভাকাঙ্খি হিসেবে গাজী ও ডালিমের হাত মিলিয়ে দেন ও বিরোধ দূর করে খুশি হন এবং সবাইকে মিষ্টি খেতে বলেন। কিন্তু ব্যাপারটি এখানেই শেষ হয় না। পরবর্তীতে, প্রতিশোধপরায়ণ মেজর ডালিম কতিপয় সেনা কর্মকর্তাকে নিয়ে গাজীর নয়াপল্টনের বাড়িতে আক্রমণ করে এবং সবকিছু তছনছ করে ফেলে, যা অনেকেরই অজানা। যা হোক, এসব ঘটনার সঙ্গে শেখ কামালকে জড়ানো বঙ্গবন্ধুর সম্মানহানির ঘৃণ্য চেষ্টা ছাড়া আর কিছু নয়।\nস্বয়ং মেজর ডালিম (পরে লে. কর্নেল) এর লিখিত গ্রন্থ “যা দেখেছি যা বুঝেছি যা করেছি” পড়ে জানতে পারলাম, ঘটনার সাথে শেখ কামাল মোটেও জড়িত নন। এখানে তার বই থেকে ঘটনা তুলে দিচ্ছি –\n“রেডক্রস চেয়ারম্যান এবং তদানীন্তন ঢাকা মহানগর আওয়ামী লীগ প্রধান গাজী গোলাম মোস্তফা নিম্মী এবং আমাকে বন্দুকের মুখে লেডিস ক্লাব থেকে অপহরণ করে নিয়ে যায়”।-মেজর ডালিম\nউপরের তথ্যগুলোতে কারো সন্দেহ থাকলে দয়া করে মেজর ডালিম (পরে লে. কর্নেল) এর লিখিত গ্রন্থ “যা দেখেছি যা বুঝেছি যা করেছি” পড়ে মিলিয়ে নিবেন। অযথা বঙ্গবন্ধু তার নিজের বাসায় ধানমণ্ডির ৩২ নম্বরে এই সমস্যার সমাধান করেছিলেন বলে কুৎসা রটনাকারীরা তাদের কায়েমি স্বার্থ হাসিলের উদ্দেশ্যে শেখ কামালের মত একজন দেশপ্রেমিক, নির্দোষ, মুক্তিযোদ্ধার বিরুদ্ধে আজীবন এই অপপ্রচার ও মিথ্যাচার চালিয়েছেন। আজ সময় এসেছে পুরো জাতির প্রকৃত ঘটনা জানার এবং শেখ কামালের বিরুদ্ধে এই মিথ্যা অপপ্রচারের অবসানের।\nঅপপ্রচার নং ৪. বঙ্গবন্ধুর বড় ছেলে শেখ কামালে বিরুদ্ধে বাংলাদেশ ব্যাংক ডাকাতির অপবাদ।\nসংক্ষেপে অপবাদের জবাব-\nপ্রথমেই একটি কথা বলিঃ প্রধানমন্ত্রীর ছেলেকে টাকার মালিক হওয়ার জন্য ব্যাংক ডাকাতির প্রয়োজন হয় না। দু’নম্বর অনেক রাস্তায় কাড়িকাড়ি টাকার মালিক হওয়া যায়। প্রমাণ; প্রয়াত প্রেসিডেন্ট জিয়া এবং সাবেক প্রধানমন্ত্রী বেগম জিয়ার দুই ছেলে, তারেক রহমান ও আরাফাত রহমান কোকো। তারা ভাঙ্গা সুটকেস ও ছেড়া গেঞ্জি দেখিয়ে দেশে-বিদেশে কত টাকার মালিক হয়েছেন তা সঠিকভাবে হিসেব করতে হয়তো কয়েক মাস সময় লাগবে।\nশেখ কামাল সেদিন আড্ডা দিচ্ছিলেন কয়েক বন্ধুকে নিয়ে। রাত তখন আনুমানিক ৯টা কি সাড়ে ৯টা। আজকের বেক্সিমকো গ্রুপের অন্যতম কর্ণধার সালমান এফ রহমান যিনি কিনা শেখ কামালের অত্যন্ত ঘনিষ্ঠ বন্ধু ছিলেন, ফোন করলেন হঠাৎ করেই। অর্থাৎ সেই রাতে। জানালেন নতুন একটি ভঙ্ ওয়াগন কোম্পানির মাইক্রোবাস কিনেছেন। টেলিফোনের এ প্রান্তে শেখ কামাল খুশিতে লাফ দিয়ে উঠলেন এবং সালমান রহমানকে অনুরোধ করলেন গাড়িটি একটু পাঠিয়ে দেওয়ার জন্য। উদ্দেশ্য নতুন গাড়িতে চড়ে ঢাকা শহরটি একটু চক্কর দেওয়া। অনুরোধমতে গাড়িটি এলো রাত আনুমানিক ১০টার দিকে। উপস্থিত বন্ধুরা শেখ কামালকে প্রস্তাব করলেন পুরান ঢাকার চিনুর বিরিয়ানির দোকানে গিয়ে বিরিয়ানি খাওয়ানোর জন্য। যেই কথা সেই কাজ, শেখ কামাল আরও দু-তিন বন্ধুকে ফোন করলেন এবং ফোন করলেন বিএনপির মন্ত্রী টুকুকেও। তিনি প্রথমে অস্বীকার করলেন। কিন্তু নতুন ভঙ্ ওয়াগন গাড়িতে চড়া এবং চিনুর বিরিয়ানির লোভ সামলাতে পারলেন না। বললেন যাওয়ার সময় এলিফ্যান্ট রোডে তার বাসার সামনে থেকে তাকে তুলে নেওয়ার জন্য। রাত সাড়ে ১০টায় এলিফ্যান্ট রোড থেকে তাকে তুলে শেখ কামাল ও তার বন্ধুরা কাকরাইল, জোনাকী সিনেমার সামনের রোড দিয়ে ফকিরের পুল হয়ে গুলিস্তান এবং গুলিস্তান হয়ে বংশাল যাওয়ার সিদ্ধান্ত নিলেন। অর্থাৎ রাতের নিরিবিলি ঢাকায় নতুন গাড়িতে চড়ার আনন্দ উপভোগ। এভাবেই তারা কাকরাইল মোড় পর্যন্ত এগোলেন। বিপত্তি বাধল মোড় পার হওয়ার পরই। এই বিপত্তি নিয়ে কিছু বলার আগে তৎকালীন রাজনীতি নিয়ে সংক্ষিপ্ত কিছু না বললেই নয়।\nবঙ্গবন্ধু সরকারকে সমূলে বিনাশ করার জন্য যেসব দেশি-বিদেশি প্রবল প্রতিপক্ষ কাজ করছিল তাদের মধ্যে মরহুম সিরাজ সিকদারের সর্বহারা পার্টি বা নকশালেরা অন্যতম। এরা মূলত আন্ডারওয়ার্ল্ডে থেকে অপতৎপরতা চালাত। তখনকার নকশালীদের গুম, হত্যা, ডাকাতির বীভৎস রূপ এবং অস্ত্রের ঝনঝনানি সারা দেশে ত্রাসের রাজত্ব কায়েম করেছিল। অন্যদিকে জাসদ নামক রাজনৈতিক দলটির গণবাহিনীর তৎপরতা ছিল আরও ভয়াবহ। তারা রাজনীতি করত জাসদের নামে, সন্ত্রাসী কর্মকাণ্ড চালাত ‘গণবাহিনী’র নামে এবং অপপ্রচার চালাত ‘গণকণ্ঠ’ নামে তাদের মালিকানায় প্রকাশিত দৈনিক পত্রিকার মাধ্যমে। আমরা যে রাতের কথা বলছি সেই রাতে কাকরাইল পল্টন এলাকায় টহলের দায়িত্বে ছিল এই কিবরিয়া বাহিনী। তারা সাদা পোশাকে সশস্ত্র অবস্থায় প্রাইভেট গাড়িতে ঘুরত মূলত গণবাহিনী বা নকশালীদের ধরার জন্য। সন্দেহভাজন কাউকে দেখলেই চ্যালেঞ্জ করত এবং ক্ষেত্রবিশেষে গুলি চালাত।\nশেখ কামাল ও তার বন্ধুরা যখন কাকরাইল মোড় পার হলেন তখন সামনে একটি প্রাইভেট কারে কয়েকজন সশস্ত্র লোককে দেখতে পেলেন। তারা মনে করলেন প্রাইভেট কারটি হয়তো গণবাহিনীর গুণ্ডাদের বা নকশালীদের। মাইক্রোবাসটি প্রাইভেট কারের চেয়ে উঁচু এবং উজ্জ্বল হেড লাইটের কারণে শেখ কামাল ও তার বন্ধুরা গাড়ির আরোহীদের দেখতে পাচ্ছিলেন। অন্যদিকে গাড়ির আরোহী সাদা পোশাকধারী পুলিশের কথিত কিবরিয়া বাহিনীর সদস্যরা মাইক্রোবাসের উচ্চতার কারণে ভেতরের আরোহীদের দেখতে পাচ্ছিলেন না। কাকরাইল মোড় পার হয়ে শেখ কামালদের গাড়ি যখন নাইটিঙ্গেল রেস্তোরাঁ অতিক্রম করছিল তখন তাদের তারুণ্যময় অ্যাডভেঞ্চারে পেয়ে বসল। তারা মনে করলেন সামনের গাড়িটি গণবাহিনী বা নকশালীদের। ভুলে গেলেন চিনুর বিরিয়ানির কথা। ভাবলেন কোনমতে যদি ওই সন্ত্রাসীদের ধরা যায় তাহলে সারা দেশে হয়তো একটি ধন্য ধন্য রব পড়ে যাবে। তারা গাড়িটি ধাওয়া করলেন। রাত তখন ১১টা। অন্যদিকে প্রাইভেট কারে বসা কিবরিয়া বাহিনীর সদস্যরা মাইক্রোবাসের আরোহীদের মনে করলেন গণবাহিনীর সন্ত্রাসী। পুলিশের গাড়ি হঠাৎ মতিঝিল থানার মধ্যে ঢুকে পড়ল। তাদের অনুসরণ করে শেখ কামাল ও তার বন্ধুরাও মতিঝিল থানা কম্পাউন্ডে ঢুকে পড়লেন। এরপর পুলিশ সদস্যরা গাড়ি থেকে নেমে এলোপাতাড়ি গুলি ছুড়তে লাগলেন মাইক্রোবাসে বসা শেখ কামাল ও তার বন্ধুদের ওপর। সবাই মারাত্মক জখম হলেন কেবল বিএনপির এই নেতাটি ছাড়া। এরই মধ্যে পুলিশ বাহিনী যখন বুঝতে পারল আসল ঘটনা তখন আহতদের সঙ্গে সঙ্গে ঢাকা মেডিকেল কলেজ হাসপাতালে নিয়ে যাওয়া হলো। বঙ্গবন্ধু পরিবার তখন জানে না ঘটনা সম্পর্কে। রাত আনুমানিক ৩টার দিকে বিএনপি নেতাটি ধানমন্ডি বত্রিশ নম্বরে বঙ্গবন্ধু ভবনে ঢুকে শেখ জামালকে খবরটি দিয়ে পুনরায় ঢাকা মেডিকেলে চলে এলেন।\nএ নিয়ে মেজর জেনারেল মইন তার “এক জেনারেলের নীরব সাক্ষ্য : স্বাধীনতার প্রথম দশক” বইতে স্বাধীনতাত্তোর অস্থির রাজনৈতিক পরিস্থিতি সম্পর্কে নানা তথ্য দেন। তিনি লিখেন, ১৯৭৩ সালের বিজয় দিবসের আগের রাতে ঢাকায় গুজব ছড়িয়ে পড়ে, সিরাজ শিকদার তার দলবল নিয়ে এসে শহরের বিভিন্নস্থানে হামলা চালাতে পারেন। এ অবস্থায় সাদা পোশাকে পুলিশ গাড়ি নিয়ে শহরজুড়ে টহল দিতে থাকে। সর্বহারা পার্টির লোকজনের খোঁজে শেখ কামালও তার বন্ধুদের নিয়ে মাইক্রোবাসে করে ধানমন্ডি এলাকায় বের হন। সিরাজ শিকদারের খোঁজে টহলরত পুলিশ মাইক্রোবাসটি দেখতে পায় এবং আতংকিত হয়ে কোনো সতর্ক সংকেত না দিয়েই গুলি চালায়। শেখ কামাল ও তার বন্ধুরা গুলিবিদ্ধ হন। গুলি শেখ কামালের কাঁধে লাগে। তাকে তখনকার পিজি হাসপাতালে ভর্তি করা হয়। জেনারেল মইন তখন ৪৬ ব্রিগেডের অধিনায়ক। বিজয় দিবসে মানিক মিয়া এভিনিউতে সম্মিলিত সামরিক প্যারেড পরিচালনা করেন তিনি। অনুষ্ঠানে রাষ্ট্রপতি বিচারপতি আবু সাঈদ চৌধুরী সালাম নেন। জেনারেল মইন লিখেন, প্রধানমন্ত্রী শেখ মুজিব অত্যন্ত গম্ভীর ও মলিন মুখে বসে ছিলেন। কারো সঙ্গেই তেমন কথা বলেননি। বঙ্গবন্ধুর সঙ্গে হৃদ্যতাপূর্ণ সম্পর্কের কথা উল্লেখ করে জেনারেল মইন বইতে লিখেন, ওইদিন শেখ মুজিব তার সঙ্গেও কথা বলেননি। ‘৭২ সাল থেকে অনেকবারই তার সঙ্গে বঙ্গবন্ধুর দেখা-সাক্ষাৎ হয়েছে। কিন্তু এতোটা মর্মাহত কখনো তাকে আগে দেখেননি। মুক্তিযোদ্ধা ও যুদ্ধের সময় জেনারেল ওসমানীর এডিসি শেখ কামালও জেনারেল মইনের ঘনিষ্ট ছিলেন। প্যারেড শেষে মইন পিজিতে যান শেখ কামালকে দেখতে। হাসপাতালে বেগম মুজিব শেখ কামালের পাশে বসেছিলেন। মইন লিখেন, প্রধানমন্ত্রী তার ছেলের ওই রাতের অবাঞ্ছিত ঘোরাফেরায় ক্ষুব্ধ হয়েছিলেন এবং শেখ কামালকে হাসপাতালে দেখতে যেতে প্রথমে অস্বীকৃতি জানান। পরে ১৬ ডিসেম্বর বিকেলে বঙ্গবন্ধু হাসপাতালে যান।\nজেনারেল মইনকে এখানে উদ্ধৃত করার লোভ সামলাতে পারছি না। ঘটনার বিস্তারিত বর্ণনা শেষে তিনি লিখেন, “এদিকে স্বাধীনতাবিরোধী ও আওয়ামী লীগ বিদ্বেষীরা এই ঘটনাকে ভিন্নরূপে প্রচার করে। ‘ব্যাংক ডাকাতি’ করতে গিয়ে কামাল পুলিশের হাতে গুলিবিদ্ধ হয়েছে বলে তারা প্রচারণা চালায় এবং দেশে-বিদেশে ভুল তথ্য ছড়াতে থাকে। যদিও এসব প্রচারণায় সত্যের লেশমাত্র ছিল না।\nঅপপ্রচার নং ৫. বিএনপি এবং জামায়েতিরা প্রায়ই মিথ্যা অভিযোগ করে থাকে যে, ১৯৭৪ সালের দুর্ভিক্ষের জন্য কেবলমাত্র বঙ্গবন্ধু এবং তাঁর প্রশাসনই দায়ী ছিল। তাদের মিথ্যা অভিযোগ হল “চোরাচালানের মাধ্যমে বিপুল পরিমান খাদ্যশস্য ভারতে পাচারই দুর্ভিক্ষের মূল কারণ। বঙ্গবন্ধুর সরকার চোরা-চালানকারীদের বাধা দেয়নি কারণ তারা নাকি সবাই আওয়ামীলীগের কর্মী বা সদস্য ছিল”।\n১৯৭৫ সালে বঙ্গবন্ধু সপরিবারে নিহত হওয়ার পর, বঙ্গবন্ধুর নামে যে কুৎসা রচনার প্রতিযোগীতা শুরু হয় তারই ধারাবাহিকতায় এই অবান্তর ও অতিরঞ্জিত কাহিনী প্রচার করে বঙ্গবন্ধুর ভাবমূর্তিকে খাটো করার অপচেষ্টা চালানো হয়। খালেদা জিয়া, এরশাদ বা জামায়েত-শিবির সবাই এই অপপ্রচারে নিজেদের সামিল করেছেন। ইত্তেফাকে বোবা বাসন্তীকে জাল পরিয়ে আফতাব আহমেদের সেই বিখ্যাত ছবিও একই ষড়যন্ত্রের অংশ ছিল।\nসত্যিকারের ইতিহাস হল, ১৯৭৪ এর দুর্ভিক্ষের জন্য দায়ী কারণগুলো আসলে বাংলাদেশ সরকারের আয়ত্ত্বের বাইরে ছিল। একটি বড় কারন হল ১৯৭৪ সালে বাংলাদেশের বিভিন্ন স্থানে বিশাল বন্যা। দ্বিতীয় বিষয়টি পরে জানা যায়, ১৯৭৬ সালের জানুয়ারিতে প্রকাশিত আমেরিকার কাউন্সিল অব ফরেন রিলেশানস এর ত্রৈমাসিক পত্রিকা ”ফরেন এ্যাফেরার্স” এর এক গবেষণামূলক নিবন্ধে, যেখানে এমা রথসচাইল্ড বিচিন্ন সরকারী দলিলপত্র দিয়ে প্রমাণ করেন যে, ১৯৭৪ এর দুর্ভিক্ষে বাংলাদেশের প্রায় ১০ হাজার মানুষের মৃত্যুর জন্যে দায়ী ছিল আসলে মার্কিন সরকার। তারা বাংলাদেশের সাথে কিউবার পাট রপ্তানির চুক্তির কারনে খাদ্য সহযোগিতা করতে নাকচ করে দিয়েছিল। অথচ কিছুদিন আগেই আমেরিকা কিউবার সাথে তাদের বাণিজ্য চুক্তি সম্পন্ন করেছে। দুই দেশ একযোগে বাণিজ্য করার বিভিন্ন চুক্তিতে আবদ্ধ হন।\nযাই হোক, সাধারনত যখন খাদ্য সহায়তা পাওয়া যায় না তখন সবচেয়ে দরিদ্র রাষ্ট্রগুলো বাণিজ্যিক বাজারে খাদ্য ক্রয় করবে। ১৯৭৪ সালে বিশ্বের ৩২ টি দরিদ্র রাষ্ট্র, যাদের অর্থনৈতিক সংকটে সবচেয়ে বেশি আক্রান্ত হিসেবে চিহ্নিত করা হয়েছিল, তারা বাণিজ্যিক ভিত্তিতে ৭০০ মিলিয়ন ডলারের মার্কিন কৃষি পণ্য ক্রয় করেছিল। তারা ১৯৭৩ এবং ১৯৭৪ সালের মধ্যে যুক্তরাষ্ট্র থেকে বাণিজ্যিকভাবে কৃষি পণ্য আমদানি তিনগুন করেছিল, যাকে সিআইএর বিশ্লেষকদের দৃষ্টিতে বলা যেতে পারে, গমের বাণিজ্যের শো-রুমগুলিতে ব্যাপক অভিবাসন।\nপরবর্তীতে, বাংলাদেশ ১৯৭৩ এবং ১৯৭৪ সালে বাণিজ্যিক বাজার থেকে আমেরিকান খাদ্যশস্য ক্রয় করেছিল দুর্ভিক্ষ মোকাবেলা করার জন্য। ১৯৭৪ সালের দুর্ভিক্ষের প্রেক্ষাপট বিশৃঙ্খলার ফলাফল বর্ণনা করে, যেখানে খাদ্য নীতি উদ্দেশ্যহীনভাবে বাজারে গৃহীত হয়েছিল। ১৯৭৪ সালের প্রথমাংশে বাংলাদেশ সরকার গমের আমদানি চাহিদা পূরণের জন্য কানাডা, অস্ট্রেলিয়া এবং যুক্তরাষ্ট্রের সাথে যোগাযোগ করেছিল। বিদ্যমান উচ্চ বাজার দরের এই ক্রয়গুলো স্বল্প মেয়াদি বাণিজ্যিক ঋণের মাধ্যমে অর্থায়ন করার কথা ছিল। ১৯৭৪ সালের গ্রীষ্মে বাংলাদেশ সরকার, যা তখন চরম বৈদেশিক মুদ্রার সংকটে ছিল, এই ঋণটি পেতে ব্যর্থ হয়। যার ফলশ্রুতিতে, আমেরিকান গম কোম্পানিগুলোর দুইটি বৃহৎ বিক্রয় যেগুলো শরতে সরবরাহের কথা ছিল সেগুলো বাতিল করা হয়। বাংলাদেশ যুক্তরাষ্ট্র সরকারের ঋণ পেতে ব্যর্থ হয়। অন্যদিকে, অত্যন্ত দুর্ভাগ্যজনকভাবে ১৯৭৪ সালে চট্টগ্রাম সামুদ্রিক বন্দরে দুর্ঘটনার কারণে বাংলাদেশের আন্তর্জাতিক খাদ্য বাজার থেকে কিনে আনা শস্য বোঝাই জাহাজ ডুবে যায়। এটা কোন স্বাভাবিক দুর্ঘটনা ছিল না। দেশি-বিদেশি ষড়যন্ত্রকারীরাই শস্য বোঝাই করা জাহাজ তাদের নীল নকশা বাস্তবায়নের অংশ হিসেবে ডুবিয়ে দিয়েছিল। যেসব কারনে বঙ্গবন্ধুর আপ্রাণ চেষ্টা সত্ত্বেও যুদ্ধবিধ্বস্ত এই দেশের ১৯৭৪ সালের দুর্ভিক্ষকে পুরোপুরি মোকাবেলা করা সম্ভব হয়নি।\nঅপপ্রচার নং ৬. ১৯৭৪ এর দুর্ভিক্ষ ও ‘জাল বসনা বাসন্তী’\n১৯৭৪ সালের দুর্ভিক্ষের ট্রাজেডির নাম ‘বাসন্তী’। কুড়িগ্রামের প্রত্যন্ত এলাকায় এক জেলে পরিবারের বাক প্রতিবন্ধী মেয়ে বাসন্তীর জাল পরে লজ্জা নিবারণের ছবি প্রকাশিত হয় দৈনিক ইত্তেফাক পত্রিকায়। আর সেই বহুল আলোচিত এবং বিতর্কিত ছবির ফটোগ্রাফার ছিলেন ইত্তেফাকেরই নিজস্ব আলোক চিত্রি আফতাব আহমেদ। অনেকে ছবিটির নাম দিয়েছেন জাল-বসনা বাসন্তী। ছবিটিতে দেখানো হয় বাসন্তী ও দুর্গাতি নামের দুই যুবতী মেয়েকে। অভাবের জন্য যারা সম্ভ্রম রক্ষা করতে পারছিল না। ছবিতে বাসন্তীর পরনে ছিল একটি মাছ ধরার জাল। এই ছবি তৎকালীন ক্ষমতাসীন দল আওয়ামীলীগ ও বঙ্গবন্ধু সরকারকে রাজনৈতিক সংকটে ফেলে দিয়েছিল। দেশের আনাচে কানাচে দুর্ভিক্ষের আগমনী বার্তা পৌঁছে দেয়। তাঁদের বিরুদ্ধে জনমত তৈরিতে রেখেছিল বিশাল ভূমিকা, বঙ্গবন্ধু সরকারের পতনকেও ত্বরান্বিত করে ছবিটি। বঙ্গবন্ধু হত্যাকাণ্ড এবং এই ছবির মধ্যেও যোগসূত্র রয়েছে এমন দাবী অনেকেরই। কিন্তু সেই ছবি প্রকাশিত হওয়ার কিছুকালের মধ্যেই বেরিয়ে আসে ভিন্ন তথ্য। বাসন্তীকে নিয়ে হলুদ সাংবাদিকতা ও নোংরা রাজনীতির খোলস থেকে বেরিয়ে এসেছে আসল রূপ। পরিষ্কার হয়ে যায় ছবিটি ছিল সাজানো। পত্রপত্রিকায় এ নিয়ে অনেক প্রতিবেদন ছাপা হয় পরবর্তীতে।\nআজ থেকে সতেরো বছর আগে ৯৬ সালের ৫ অক্টোবর দৈনিক খবর-এ প্রকাশিত একটি প্রতিবেদনে লেখা হয়, ‘‘চিলমারীর বন্দর থেকে কয়েকশ গজ দূরে বেশকিছু কুঁড়ে ঘর। এখানেই বাসন্তীদের আবাস। জেলেপাড়ায় ঢুকতেই একটি মনোহারি দোকান। দোকানের মালিক ধীরেন বাবুর সঙ্গে কথা হলো। তিনি জানালেন, ‘৭৪-এর অনেক কথা। যেদিন বাসন্তীদের ছবি তোলা হয়, সেদিনও তার পরনে কাপড় ছিল। কিন্তু ছেঁড়া জাল পড়িয়ে কৌশলে তাদের ছবি তোলা হয়। এটা এক ধরনের চক্রান্ত ছাড়া কিছুই নয় বলে মনে করেন অনেকেই।’’\nসেই ছবি তোলার প্রত্যক্ষদর্শী হলেন, রাজো বালা। তিনি সাংবাদিকদের এড়িয়ে চলেন। প্রকৃত দৃশ্য বর্ণনা করতে চান না। এখনো ভয় পান। তার মতে, এসব বললে ক্ষতি হতে পারে। যা হবার তা তো হয়েই গেছে বলে আর লাভ কি। পরে অনেক আলাপ-আলোচনার পর রাজো বালা বর্ণনা করেন সেই দৃশ্য। ছলছল চোখে আনমনা হয়ে কথা বলেন তিনি। তার বর্ণনা থেকে জানা যায়, ১৯৭৪ সালে যখন বাসন্তী-দুর্গাতিদের ছবি তোলা হয়, তখন ছিল বর্ষাকাল। চারদিকে পানি আর পানি। এমনকি প্রেক্ষাপটে তিনজন লোক আসেন বাসন্তীদের বাড়িতে। এদের মধ্যে একজন ছিল তৎকালীন স্থানীয় রিলিফ চেয়ারম্যান তার নাম আনছার। অপর দুজনকে রাজো বালা চিনতে পারেনি। বাসন্তী-দুর্গতিদেরকে একটি কলা গাছের ভেলায় করে বাড়ি থেকে বের করা হয়। আর অন্য একটি ভেলায় রেখে তাদের ছবি নেয়া হয়। এ সময় পাশের একটি পাট ক্ষেতে ছিলেন রাজো বালা। ছবি তোলার আগে আগন্তুকরা বাসন্তীদের মুখে কাঁচা পাটের ডগা দিয়ে বলে এগুলো খেতে থাকো। এর বেশি আর কিছু জানাতে পারেননি রাজো বালা। বাসন্তীর কাকা বুদুরাম দাসের কাছে সেই ছবি তোলার প্রসঙ্গে জানতে চাইলে তিনি কাঁচুমাচু করেন। এক পর্যায়ে অশ্রুসিক্ত নয়নে বর্ণনা করেন সেই ছবি তোলার নেপথ্য কাহিনী। শেষ পর্যায়ে তিনি ঐ ঘটনাকে ষড়যন্ত্র হিসেবে আখ্যায়িত করেন এবং প্রতিকার চান।’\nঅপপ্রচার নং ৭. বঙ্গবন্ধু শেখ মুজিব বাকশাল করে একনায়কতন্ত্র চালু করে গণতন্ত্রকে ধ্বংস করেছিলেন।\nবাংলাদেশ কৃষক শ্রমিক আওয়ামীলীগ বা সংক্ষেপে বাকশালই তৎকালীন একমাত্র আইনগতভাবে বৈধ রাজনৈতিক দল যার জন্ম হয়েছিল ৭ ই জুন ১৯৭৫ সালে, সংবিধানের চতুর্থ সংশোধনীর মাধ্য দিয়ে। বাকশাল আহ্বান করেছিল, সব ছোট খাটো রাজনৈতিক দল এবং সংগঠনকে একত্রিত হয়ে যুদ্ধপরবর্তী দেশ গড়ার জন্য এবং সকল অপরাজনীতি, অপশক্তি এবং সকল শোষক গোষ্ঠীর বিরুদ্ধে রুখে দাঁড়ানোর জন্য।\nসপরিবারে মৃত্যুর আগপর্যন্ত, এমনিতেই বৈধভাবে রাষ্ট্রের সর্ব ক্ষমতার অধিকারী ছিলেন বঙ্গবন্ধু শেখ মুজিবর রাহমান, তাই আলাদা করে তার ক্ষমতা কুক্ষিগত করার দরকার ছিলো না।\nযে গণতন্ত্র হত্যার কথা বলে কুমিরের কান্না কাঁদে কেউ কেউ, তার জবাবটাও মুজিব সাক্ষাতকারে দিয়েছেন। তবে তাকে সপরিবারে হত্যার পেছনে এটাকে যতই অজুহাত হিসেবে দেখানো হোক, আসলে কেনো হত্যা করা হয়েছে সেটা তো এখন পরিষ্কার (যদিও মুজিব তাকে হত্যার আশঙ্কা জানিয়ে গেছেন এই সাক্ষাতকারে)। দেশকে আবার পাকিস্তান বানাতে, সেটা না পেরে ঢালাও ভাবে সেনাবাহিনী থেকে মুক্তিযোদ্ধা অফিসারদের গণ ফাঁসি আর স্বাধীনতাবিরোধী শক্তিদের পুনর্বাসন। নৃশংস সেই হত্যাকাণ্ডকে জায়েজ করতে কত গল্পই না বানালো খুনী আর নেপথ্যের কুশীলবরা। বাকশাল তারই একটি, আর এটাই সময় এ নিয়ে মিথ্যা ভাঙার। স্বাধীনতা যদি বিপ্লব হয়, সেই বিপ্লবের ধারাবাহিকতায় এসেছিল বাকশাল। হঠাৎ করে নয়। প্রথম বিপ্লব, স্বাধীনতা, রাজনৈতিক মুক্তি। দ্বিতীয় বিপ্লব অর্থনৈতিক মুক্তি, সাধারণ মানুষের।\nবাকশাল সম্পর্কে বঙ্গবন্ধু এক সাক্ষাৎকারে বলেছিলেন, “আমার দেশের মাত্র ৫ পার্সেন্ট লোক ৯৫ পার্সেন্ট লোককে দাবিয়ে রাখছে, শাসন-শোষণ করছে। বাকশাল করে আমি ওই ৯৫ ভাগ মানুষের স্বাধীনতা, গণতান্ত্রিক শাসন ও অর্থনৈতিক মুক্তির ব্যবস্থা করেছি। এতকাল মাত্র ৫ ভাগ শাসন করেছে, এখন থেকে করবে ৯৫ ভাগ। ৯৫ ভাগ মানুষের সুখ-দুঃখের সাথে ৫ ভাগকে মিশতে হবে। আমি মেশাবোই। এজন্য বাকশাল করেছি। এই ৯৫ ভাগ মানুষকে সংঘবদ্ধ করেছি তাদের পেশার নামে, তাদের বৃহত্তর কল্যাণে, তাদের একক দল বাংলাদেশ কৃষক শ্রমিক আওয়ামী লীগ বা বাকশালে। মূলত বাকশাল হচ্ছে বাঙালীর সর্বশ্রেণী সর্বস্তরের গণমানুষের একক জাতীয় প্লাটফর্ম, রাজনৈতিক সংস্থা, একদল নয়। এখানে স্বৈরশাসনেরও কোনো সুযোগ নেই। কারণ বাঙালী জনগোষ্ঠীর সম্মিলিত বা সমষ্ঠিগত শাসন ব্যবস্থায় কে কার উপর স্বৈরশাসন চালাবে? প্রত্যেক পেশার নির্বাচিত প্রতিনিধিদের নিয়ে শাসন পরিষদ গঠন করা হবে। কোনো পেশা বা শ্রেণী অন্য পেশার লোকদের ওপর খবরদারী করতে পারবে না। যে কেউ যিনি জনগনের সার্বিক কল্যাণের রাজনীতিতে তথা সমাজতান্ত্রিক সমাজ ব্যবস্থার রাজনীতিতে বিশ্বাসী, তিনি এই জাতীয় দলে ভিড়তে পারবেন”। জিয়াউর রহমান নিজেও বাকশালের সদস্য হয়েছিলেন এবং যারা বাকশালে অংশ গ্রহণ করেছিলেন তাদের চিঠি দিয়ে অভিনন্দন জানিয়েছিলেন।\nবাকশাল ছিল একটি উত্তম পদ্ধতি এবং পরিক্ষাধীন সাময়িক সমাজ ব্যাবস্থা। বাকশাল জাতীয় প্লাটফর্মটি ছিল, সদ্য ভুমিষ্ট শিশুর মত, যার কোন ক্ষতিকারক ভুমিকা এর সমাপ্তি পর্যন্ত আমরা দেখিনি। ষড়যন্ত্রকারিরা সেটাকে এমন ভাবে প্রচার করলো, সে যেন সত্যিই মস্তবড় এক সিন্দাবাদের ভূত বা দানব সমগ্র পৃথিবীকে ধ্বংস করে দিবে। আমরা জানি, অপ প্রচার এমন এক ব্যাবস্থা যা জনগনের কাছে, তিলকে তাল বানায় এবং তালকে তিল বানায়, সত্যকে মিথ্যা বানায় এবং মিথ্যাকে সত্যরূপে প্রতিষ্ঠিত করে, যদিও তা সাময়িক এবং ক্ষেত্র বিশেষে দীর্ঘস্থায়ী হয়ে যায়। কিন্তু মিথ্যা চিরকাল স্থায়ী হয় না, সত্যের জয় একদিন হবেই হবে।\nঅপপ্রচার নং ৮. জাতীয় রক্ষীবাহিনী গঠন ও এর কার্যক্রমের বিরুদ্ধে জনমনে তৎকালীন স্বার্থান্বেষী মহলের পরিকল্পিত মিথ্যা অপপ্রচার। তৎকালীন সময়ে সশস্ত্র বাহিনীর মধ্যে দুটো গুজব ‘সত্য’ হিশেবে ছড়িয়ে পড়ে। একটি হল, রক্ষীবাহিনীর সদস্য সংখ্যা এক লক্ষ ছাড়িয়ে গেছে এবং এদের অধিকাংশ ভারতীয়। অন্যটি হল, রক্ষীবাহিনীর বাজেট সশস্ত্র বাহিনীর বাজেটের চেয়ে বেশি।\nমহলবিশেষের পরিকল্পিত নানা গুজবই রক্ষীবাহিনীকে বিতর্কিত করে তোলে। আর এসব গুজব সশস্ত্র বাহিনীর সাথে রক্ষীবাহিনীর একটি প্রকাশ্য মানসিক দ্বন্দ্ব প্রকট করে তোলে। অথচ রক্ষীবাহিনীর বিভিন্ন কার্যক্রম ছিল প্রশংসাযোগ্য; বিশেষ করে সদ্য স্বাধীন দেশে অস্ত্রউদ্ধার, চোরাচালান নিয়ন্ত্রণ ও আইনশৃঙ্ক্ষলার অবনতি নিয়ন্ত্রণে পুলিশের পাশাপাশি রক্ষীবাহিনী দারুণ ভূমিকা পালন করে।\nরক্ষীবাহিনী নিয়ে কিছু উল্লেখযোগ্য সমালোচনার ব্যবচ্ছেদ করা যাক। উপরোল্লিখিত দুটি তথ্যই সশস্ত্র বাহিনীর ভিতরে অসন্তোষ সৃষ্টি করে এবং সরকারের উপর মারাত্মকভাবে ক্ষুব্ধ করে। অথচ বঙ্গবন্ধুর নির্মম হত্যাকাণ্ডের পর দেখা গেল রক্ষীবাহিনীর সর্বমোট সদস্য মাত্র বারো হাজার এবং ভারতীয় কোনো সদস্য পাওয়া গেল না। তবে রক্ষীবাহিনীর উপর পর্যায়ের কর্মকর্তাদের প্রশিক্ষণ হত ভারতে; তৎকালীন সময়ে সেটাই স্বাভাবিক ছিল। তাছাড়া শুধু রক্ষীবাহিনী নয়, সশস্ত্র বাহিনীর অনেক কর্মকর্তাও ভারতে প্রশিক্ষণ গ্রহন করেন। আর বাজেটের ক্ষেত্রে দেখা গেল, ১৯৭৩ সালে রক্ষীবাহিনীর জন্য বাজেট ছিল মাত্র ৯ কোটি যেখানে সেনাবাহিনীর জন্য বাজেট ছিল ৯২ কোটি, যা পরবর্তীতে বাড়িয়ে ১২২ কোটি করা হয়।\nকুখ্যাত ‘আদর্শবাদী-সন্ত্রাসী’ সিরাজ শিকদারকে গ্রেফতার থেকে হত্যা পর্যন্ত রক্ষীবাহিনীর কোনো সম্পৃক্ততা নেই। অথচ জনমানসে এমনটাই প্রতিষ্ঠিত যে, সিরাজ শিকদারকে রক্ষীবাহিনী হত্যা করেছে। রক্ষীবাহিনীর পোশাকের জলপাই রং নিয়েও উদ্দেশ্যপ্রণোদিত প্রশ্ন তোলা হয়। পাকিস্তানি সেনাবাহিনী খাকি পোশাক ব্যবহার করত। তাই রক্ষীবাহিনীর মুক্তিযোদ্ধা সদস্যদের ওই পোশাকের প্রতি ঘৃণা কাজ করে। তাই তারা বেছে নেয় ভারত থেকে আনীত জলপাই রং-এর পোশাক। অবশ্য ভারত থেকে খাকি ও জলপাই রং- দুই ধরনের পোশাকই আনা হয়েছিল। কিন্তু বামপন্তীরা গুজব ছড়ায় যে, জলপাই রং-এর পোশাক নেয়ার কারণ হল ভারতীয় সৈন্যরা যাতে একই পোশাকে বাংলাদেশে প্রবেশ করতে পারে; যেহেতু ভারতের সেনাবাহিনীরও একই রং-এর পোশাক ছিল। অথচ তখন বাংলাদেশ-ভারতের নৌবাহিনীর পোশাক একই রং অর্থাৎ শাদা ছিল; কিন্তু এটি নিয়ে কেউ প্রশ্ন তোলেনি কিংবা কারো মনে হয়নি যে, ভারতীয় সৈন্যরা একই পোশাক পরে নৌপথে বাংলাদেশে প্রবেশ করতে পারে। আর সবচেয়ে বড় উপহাস হল বাংলাদেশ সেনাবাহিনী পরবর্তী সময়ে জলপাই রংয়ের পোশাকই বেছে নেয়। অথচ এটি নিয়ে কোনো প্রশ্ন তোলা হয়নি কখনো।\nএরকম আরো অনেকগুলো উদ্দেশ্যপ্রণোদিত গুজব/মিথ্যা ছড়ানো হয় রক্ষীবাহিনী সম্পর্কে। অবাধ তথ্যের অভাবে সাধারণ মানুষও সেসব বিশ্বাস করতে শুরু করে। ক্রমেই মানুষের কাছে অজনপ্রিয় হয়ে ওঠে রক্ষীবাহিনী।\nপরিশেষে, স্বাধীন বাংলাদেশকে যারা মেনে নিতে পারেনি, যারা এখনও নিজেদেরকে পাকিস্তানের অংশ ভাবে, যারা ১৯৭১ সালে মুক্তিযুদ্ধের সময় পাক বাহিনীর দোসর হিসেবে মুক্তিকামী মানুষের উপর নির্মম নির্যাতন চালিয়েছে সেসময়ও তাদের মূল অস্ত্র ছিল শঠতা ও মিথ্যাচার, আজো একই কাজ করে চলেছে তারা। ১৯৭৪ সালের দুর্ভিক্ষের সময় কুড়িগ্রামের বাক প্রতিবন্ধী বাসন্তীর জাল পরিহিত সাজানো ছবি থেকে শুরু করে অতি সম্প্রতি চাঁদে সাঈদীকে দেখা; যুগে যুগে এমন শঠতার আশ্রয় নিয়ে আসছে জাতির কিছু কুলাঙ্গার সন্তানেরা।\nআন্ডারস্ট্যান্ডিং মুহাম্মদ, মূল – আলি সিনা , ভাষান্তর-দুরের পাখি ; পর্ব-১৮ →\n৪ thoughts on “এক মহামানবের বিরুদ্ধে বহুমুখী ঐতিহাসিক ষড়যন্ত্র”\nডিসেম্বর ৮, ২০১৬; ৯:৫৫ অপরাহ্ন এ\nঅসাধারণ তথ্যবহুল একটি কলাম।\nঅসাধারণ তথ্যবহুল একটি কলাম। লেখককে থ্যাংকস।\nডিসেম্বর ৯, ২০১৬; ৮:৪৮ অপরাহ্ন এ\nধৈর্য সহকারে পড়ার জন্য\nধৈর্য সহকারে পড়ার জন্য আপনাকেও ধন্যবাদ।\nMunshi Mannan বলেছেন:\nডিসেম্বর ৯, ২০১৬; ৪:৩৩ পূর্বাহ্ন এ\nসত্য জানতে হবে, জানাতে হবে।


'আপনিও দল ছাড়বেন না তো!', প্রশ্নের মুখে পড়ে মেজাজ হারালেন লকেট চট্টোপাধ্যায়- Bangla News\nHome/টাইমলাইন/‘আপনিও দল ছাড়বেন না তো!’, প্রশ্নের মুখে পড়ে মেজাজ হারালেন লকেট চট্টোপাধ্যায়\nবাংলাহান্ট ডেস্ক : টালমাটাল পরিস্থিতি রাজ্য বিজেপিতে। দল ছাড়ছেন একের পর এক তাবড় নেতা নেত্রীরা। বিধায়ক থেকে সাংসদ দলত্যাগীদের তালিকায় বাদ নেই কেউই। ফলে তলানিতে এসে ঠেকেছে বিজেপির কর্মী সমর্থকদের মনোবল। কাকে বিশ্বাস করবেন, কাকেই বা সমর্থন করবেন তাও যেন ঠিক বুঝে উঠতে পারছেন না তাঁরা। এহেন অবস্থায় দল ছাড়া সংক্রান্ত প্রশ্নের মুখে পড়ে মেজাজ হারালেন লকেট চট্টোপাধ্যায়।\nশুক্রবার বর্ধমানের একটি সাংগঠনিক বৈঠকে যোগ দিতে যান বিজেপি নেত্রী লকেট চট্টোপাধ্যায়। সেখানেই তিনিও দল ছাড়ার কথা ভাবছেন কি না তা জিজ্ঞেস করেন বিজেপি কর্মীরা। এরপরই মেজাজ হারিয়ে রীতিমত চিৎকার করে ওঠেন লকেট। ধমকে চুপ করিয়েও দেন প্রশ্নকর্তাদের।\nএদিন দলীয় নেতা কর্মীর তাঁকে জিজ্ঞেস করেন, ‘আপনি দলে থাকছেন তো? আপনার নামও নাকি।যাওয়ার তালিকায় রয়েছে বলেই শোনা যাচ্ছে।’ এহেন অপ্রিয় প্রশ্নের মুখে পড়ে নিজের মেজাজ আর ধরে রাখতে পারেননি বিজেপি নেত্রী। প্রথমে খানিক হকচকিয়ে গেলেও পরে কর্মীদের মুখের উপর চিৎকার করে সপাটে বিজেপির সাধারণ সম্পাদিকা জবাব দেন, ‘আপনারা চুপ করুন। কারও বিরুদ্ধে অভিযোগ করলেই হবে না। আমি যাচ্ছি, এরকম কোনও ইঙ্গিত আপনারা পেয়েছেন নাকি?’\nএখানেই শেষ নয়, এদিন সাংগঠনিক বৈঠকে লকেট চট্টোপাধ্যায়কে বলতে শোনা যায়, ‘আমাদের কর্মীদের মনোবল দুর্বল করার জন্য বিভিন্ন ধরনের কথা বলা হচ্ছে। ২০১৯ সালে যাঁরা লোকসভা নির্বাচনে জিতিয়েছিলেন, তাঁরা কেউ দল ছেড়ে যাননি। যাঁরা নিজেদের আখের গোছাতে পার্টিতে এসেছেন, তাঁরা চলে যেতে পারেন। তাঁরা চলে গেলে দলটা ফিল্টার হবে।’\nবলাই বাহুল্য, বিজেপি নেত্রীর এহেন বক্তব্যও প্রবোধ দিতে পারেনি কর্মী সমর্থকদের মনে। বরং তাঁর অবস্থান নিয়ে আরও ঘন হয়েছে জল্পনার ধোঁয়াশা। কোনও কোনও বিজেপি কর্মীর সাফ দাবি, ‘অনেক বড় বড় কথা অর্জুন সিংও বলেছিলেন। কী হল শেষ অবধি তা তো দেখাই গেল।’ সব মিলিয়ে সময়টা যে সত্যিই ভালো যাচ্ছে না রাজ্য বিজেপির তা আর নতুন করে বলে দেওয়ার প্রয়োজন পড়ে না বোধ হয়।\nজোর করে জমি ছিনিয়ে নিচ্ছে সরকার, ভাঙড়ে কৃষক আন্দোলন ঘিরে সিঁদুরে মেঘ দেখছে রাজ্য


প্রকাশিত: ১০:৩৪ পিএম, ০১ জুন ২০১৯, শনিবার\nশনিবার বিকেলে মৌলভীবাজার মডেল থানায় সংবাদ সম্মেলন করে বিষয়টি জানান অতিরিক্ত পুলিশ সুপার মো. রাশেদুল ইসলাম।\nপুলিশ ওই দিন রাতেই তানভীর আলমের স্ত্রী ও মাকে জিজ্ঞাসাবাদের জন্য আটক করে। পরদিন ২৭ মে দুপুরে শ্রীমঙ্গলের বরুণা এলাকা থেকে ইমাম তানভীর আলমকে আটক করা হয়। ওই দিনই বড়লেখা থানায় চারজনের নাম উল্লেখ ও অজ্ঞাতনামাদের আসামি করে একটি হত্যা মামলা করেন আবিদা সুলতানার স্বামী মো. শরিফুল ইসলাম বসুনিয়া। এরপর তানভীর আলমের দেওয়া তথ্যের ভিত্তিতে তাঁর ব্যাগ থেকে আবিদা সুলতানার ব্যবহৃত দুটি মুঠোফোন শ্রীমঙ্গল থেকে উদ্ধার করে শ্রীমঙ্গল থানা পুলিশ।\n১০ উইকেটে শ্রীলংকাকে হারিয়ে নিউজিল্যান্ডের দারুণ শুরু\nকলকাতায় টেলিসিনে অ্যাওয়ার্ড পাচ্ছেন বাংলাদেশের ৪ তারকা


প্রযুক্তি জায়ান্টরা কি বাসা থেকে কাজ বাতিলের দিকে এগোচ্ছে?\nকরোনা মহামারীর শুরুতে লকডাউন ঘোষণার পর বিশ্বের বেশির ভাগ প্রযুক্তি প্রতিষ্ঠান তাদের কর্মীদের ঘরে বসে অফিস করার সুযোগ করে দেয়। প্রযুক্তির সহায়তা নিয়ে বাড়িতে বসে কাজ করেও যে প্রতিষ্ঠান চালিয়ে নেয়া যায়, সেটি তখনই বেশ ভালোভাবে প্রমাণ হয়েছে। ধীরে ধীরে বেশির ভাগ প্রতিষ্ঠানই এ সুযোগ করে দেয়, যা এখনো চলমান। তবে গত বছরের শেষ থেকে কভিড-১৯ রোগের প্রকোপ কমতে থাকায় ও বিশ্বব্যাপী টিকাদান কার্যক্রম শুরু হওয়ায় অনেক প্রতিষ্ঠানই চাইছে স্বাস্থ্যবিধি মেনে কর্মীদের অফিসে ফিরিয়ে আনতে।\nআগামী সেপ্টেম্বরের প্রথম দিন থেকে কর্মীদের অফিসে ফিরিয়ে নিতে চায় গুগল। তবে কর্মীদের কেউ যদি ১৪ দিনের বেশি সময় বাড়িতে বসে কাজ করতে চায়, তাহলে তাকে আবেদন করতে হবে।\nগত বছর সিলিকন ভ্যালির কর্মকর্তারা অফিস থেকে দূরে বসে বা বাড়িতে বসে কাজ করার নানা উপকারিতা সম্পর্কে বলছিলেন। তখন ধারণা করা হয়েছিল, করোনা মহামারীর পর ‘নিউ নরমাল’ জীবনে সিলিকন ভ্যালির বেশির ভাগ অফিস কর্মীদের দূরে থেকে কাজ করার সুযোগ দেবে। বিশেষ করে প্রযুক্তি প্রতিষ্ঠানগুলো খুব সীমিতসংখ্যক লোকবল দিয়ে অফিস চালাবে। কিন্তু অবস্থাদৃষ্টে এখন আর তা মনে হচ্ছে না।\nগত বছর মে মাসে টুইটারের জ্যাক ডরসি ঘোষণা দিয়েছিলেন, এখন থেকে সারাজীবনের জন্য টুইটারের কর্মীরা বাড়িতে বসে কাজ করতে পারবেন। কিন্তু তিনি এটাও যুক্ত করেছিলেন যে যদি কর্মীরা এমন অবস্থায় বা ভূমিকায় থাকেন, যেটি তাদের বাড়িতে বসে কাজ করার অনুমতি দেয়। এখানে সবচেয়ে গুরুত্বপূর্ণ শব্দ হলো ‘যদি’। অর্থাৎ, প্রতিষ্ঠান যদি মনে করে যে একজন কর্মীর ভূমিকা অনুযায়ী তাকে অফিসে এসেই কাজ করতে হবে, তাহলে তিনি সেটি করতে বাধ্য। মাইক্রোসফট মনে করে, ৫০ শতাংশের কম সময় বাড়িতে বসে কাজ করাই মানদণ্ড হিসেবে সঠিক। এখন কথা হলো, এ ‘৫০ শতাংশের কম’ বাক্যটিরও অনেকগুলো অর্থ হতে পারে।\nঅন্যদিকে অ্যামাজন এক বিবৃতিতে বলেছে, আমাদের পরিকল্পনা হলো অফিসকেন্দ্রিক কাজের সংস্কৃতিতে ফিরে যাওয়া। আমরা বিশ্বাস করি, একসঙ্গে অফিসে বসে কাজ করলে আমাদের উদ্ভাবন শক্তি বাড়বে, আমরা সহযোগিতার ভিত্তিতে কাজ করতে পারব এবং একসঙ্গে অনেক কিছু শিখতে পারব। সমস্যা হলো, দীর্ঘদিন ধরে বাড়িতে বসে কাজ করার পর অনেক কর্মীই আরো বেশি শৈথিল্য আশা করছেন। সে কারণে এখন বোঝা যাচ্ছে না যে, নতুন এ মডেল আদৌ কাজ করবে কিনা। তবে কাজের বিষয়ে এখনো কিছু সিদ্ধান্ত নেয়নি সামাজিক যোগাযোগ মাধ্যম ফেসবুক।\nস্পটিফাইয়ের মতো প্রতিষ্ঠান এখনো তাদের কর্মীদের অফিসে গিয়ে কাজের জন্য চাপ দেয়নি। তারা বলছে, কর্মীরা নিজের ইচ্ছা অনুযায়ী বাড়িতে বসে, অফিসে বসে বা দুই জায়গাতেই বসে কাজ করার পূর্ণ স্বাধীনতা ভোগ করবেন। কীভাবে তারা কাজ করতে স্বাচ্ছন্দ্য বোধ করবেন, সেটি তিনি ও তার ঊর্ধ্বতন মিলে ঠিক করবেন। কাজের ক্ষেত্রে কিছু সমন্বয় প্রয়োজন হলে সেটিও করতে হবে।\nহার্ভার্ড বিজনেস স্কুলের অধ্যাপক পৃথ্বীরাজ চৌধুরী বলেন, অফিস থেকে দূরে বসে কাজ করার ক্ষেত্রে প্রযুক্তি প্রতিষ্ঠানগুলো দীর্ঘদিন ধরেই অগ্রদূত হিসেবে কাজ করছিল। তারা বাড়িতে বসে বা অফিসে না এসে কাজ করার যে দৃষ্টান্ত তৈরি করেছিল, সেটি অনেকেই গ্রহণ করেছে। এর ফলে অনেক তরুণই কাজ করতে আগ্রহী হয়েছেন। কোনো প্রযুক্তি প্রতিষ্ঠানই নিশ্চয় তার কর্মীদের কেবল অফিসে এসে কাজ করতে বাধ্য করার কারণে হারাতে চাইবে না।\nবিশেষজ্ঞরা মনে করছেন, যখন নিয়ম অনুযায়ী ৫০ শতাংশ কর্মী নিয়ে অফিস খুলতে বলা হবে, তখন পরিস্থিতি হয়তো কিছুটা জটিল হতে পারে। কারণ কিছু মানুষ জুমে মিটিং করবেন আর বাকিরা অফিসে, তখন কাজের গতি ঠিক থাকবে তো? কিংবা যারা বাড়িতে বসে কাজ করবেন, তারা কোনো সুবিধা থেকে বঞ্চিত হবেন কি?\nআইবিএম সম্প্রতি ঘোষণা দিয়েছে, তাদের কর্মীদের ৮০ শতাংশকে অন্তত তিনদিন অফিসে গিয়ে কাজ করতে হবে। প্রতিষ্ঠানটির প্রধান নির্বাহী অরবিন্দ কৃষ্ণ বলেন, যারা বাড়িতে বসে কাজ করছেন, তাদের ক্যারিয়ারের গতিপথ নিয়ে আমি চিন্তিত। যদি তারা পিপল ম্যানেজার হতে চান, যদি তারা বেশি দায়িত্ব নিতে চান বা যদি তারা দলের সদস্যদের সঙ্গে সংস্কৃতি বিনিময় করতে চান, তাহলে অফিস থেকে দূরে বসে সেটি কীভাবে সম্ভব?\nপ্রযুক্তি জায়ান্ট লকডাউন